text:
Rabu, 2 November 2011
خطبة عيد الأضحى 1432 هـ
KHUTBAH PERTAMA اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ للهِ الَّذِي جَعَلَ يَوْمَ عِيْدِ الأضْحَى أَسْعَدَ الأياَّمِ لنَاَ . وَنَحْمَدُهُ عَلَى مَا أَوْلانَا وَنَشْكُرُهُ عَلَى نِعَمِهِ الَّتِى بِهَا وَالانَا. وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ...... فَيَا إِخْوَانِيْ ! اتَّقُوْا اللهَ وَأُوْصِيْكُمْ وَإِيَّايَ بِتَقْوَى اللهِ فَقَدْ فَازَ المُتَّقُوْنَ..... فرمان الله دالم ايات ١٣٢ سورة البقرة: وَوَصَّىٰ بِهَا إِبْرَاهِيمُ بَنِيهِ وَيَعْقُوبُ يَا بَنِيَّ إِنَّ اللَّـهَ اصْطَفَىٰ لَكُمُ الدِّينَ فَلَا تَمُوتُنَّ إِلَّا وَأَنتُم مُّسْلِمُونَ ارتيڽ : دان نبي إبراهيم ڤون بروصية دڠن اوݢام ايت کڤد أنق-أنقڽ , دان (ديميکين جوڬا) نبي يعقوب (بروصية کڤد أنق-أنقڽ) کاتاڽ: "واهاي أنق-أنقكو! سسوڠݢوهڽ الله تله مميليه اوݢام (إسلام) اين منجادي ايکوتن کامو,مك جاڠنله کامو ماتي ملأينکن کامو دالم کأدأن إسلام" سلامت مڽمبوت هاري راي عيدالأضحى دأوچڤکن کڤد سلوروه قوم مسلمين دان مسلمات. انتارا چارا اونتوق کيت بوقتيکن تندا شکور كفد الله أتس نعمة هاري راي قربان اين يڠ مروڤاکن انتارا هاري يڠ ڤاليڠ لبيه دسيسي الله مك ماريله کيت سام٢ ممڤرباڽقکن لأوڠن تکبير, تحميد دان تسبيح سرتا عملن صالح يڠ لأين دسمڤيڠ منجأوهي معصية ترهادڤ الله. نعمة هاري راي اين بوکن برتوجوان اونتوق برسرونوق مڠيکوت هوى نفسو سباليقڽ دسمبوت باوه سولوهن وحي سهيڠݢ کيت لاهير سباݢاي اومة برتقوى يڠ بهاݢيا ددنيا دان اخيرة. کيت دديديق تنتڠ کهيدوڤن دنيا يڠ باکل هنچور برکاءيت راڤت دڠن کهيدوڤن اخيرة يڠ ککل سلاما-لاماڽ . أوليه ايت مروڤاکن سواتو يڠ امت مالڠ جک کيت منجاديکن دنيا سباݢاي متلامت هيدوڤ سهيڠݢ کيت مڠولڠي کݢاݢلن دان کهنچورن اومت سبلوم اين. عاقبة ترڤڠاروه دڠن سواسان ترلالو مڠجر دان مڠاڬوڠکن کبندأن مڽببکن اݢام دکتڤيکن. جدوال کهيدوڤن اومة إسلام سنديري سڤرتي رنچاڠن TV إيأيت ڤد أول کلاهيرن ددڠارکن دڠن لأوڠن أذان دان إقامة دتليڠا نامون سلڤس ايت هاڽوت دڠن مڠجر دنيا سهيڠݢ تڠݢلم دالم نجيس معصية سهيڠݢ بيلا تيباڽ ساعة کماتين باروله دباچاکن سمولا أية القرءان دان دعاء. رامي يڠ ترلالو بيمبڠ تنتڠ اڤ يڠ اکن دماکن اوليه انق سلڤس کماتين ايبوباڤ ننتي بربنديڠ اڤ بکلن اخيرة يڠ باکل دباوا. رامي ايبوباڤ يڠ ترلالو بيمبڠ دڠن ڤرسياڤن دان حاصيل ڤڤريقسأن أنق دسکوله دان يونيبرسيتي تتاڤي تيدق مڠهيراوکن اڤ يڠ باکل دجواب دڠن سوءالن منکر نکير دالم قبور دان هيتوڠن اتس نراچ تيمبڠن الله داخيرة يڠ لبيه دهشت. قَالَ رَسُوْلُ اللَّهِ صَلَّى اللَّهُ عَلَيْهِ وَسَلَّمَ: يَقُولُ ابْنُ آدَمَ : " مَالِي مَالِي ، قَالَ : وَهَلْ لَكَ يَابْنَ آدَمَ مِنْ مَالِكَ إِلَّا مَا أَكَلْتَ فَأَفْنَيْتَ أَوْ لَبِسْتَ ، فَأَبْلَيْتَ أَوْ تَصَدَّقْتَ فَأَمْضَيْتَ - رواه مسلم مقصودڽ : برکاتله أنق ادم : هرتاکو! هرتاکو! مك سبدا نبي : سداڠکن اڠکو سبنرڽ تيدق مميليقكي درڤد هارتامو کچوالي اڤ يڠ تله اڠکو ماکن لالو منجادي نجيس ايسي جمبن, اڤ يڠ اڠکو ڤاکاي مك إي منجادي لوسوه لالو دبواڠ اتاو اڤ يڠ اڠکاو صدقه هاڽ إي يڠ ککل منجادي بکلن مسلمين دان مسلمات يغ درحمتي الله , فرمان الله دالم سورة الأعلى اية 14-17 : قَدْ أَفْلَحَ مَن تَزَكَّىٰ ﴿١٤﴾وَذَكَرَ اسْمَ رَبِّهِ فَصَلَّىٰ ﴿١٥﴾ قَدْ أَفْلَحَ مَن تَزَكَّىٰ ﴿١٤﴾وَذَكَرَ اسْمَ رَبِّهِ فَصَلَّىٰ ﴿١٥﴾ بَلْ تُؤْثِرُونَ الْحَيَاةَ الدُّنْيَا ﴿١٦﴾وَالْآخِرَةُ خَيْرٌ وَأَبْقَىٰ ﴿١٧﴾ ماکسودڽا : سسوڠݢوهڽ برجايله اورڠ يڠ (ستله منريما ڤرايڠتن ايت ) براوسها ممڤرسيهکن ديريڽ (دڠن طاعة دان عمل صالح) . دان مڽبوت-ڽبوت دڠن ليده دان هاتيڽ اکن نام توهنڽ سرتا مڠرجاکن سمبهيڠ (دڠن خشوع) . (تتاڤي کباڽقكن کامو تيدق ملاکوکن يڠ ديميکين) , بهکن کامو اوتاماکن کهيدوڤن دنيا; ڤدحال کهيدوڤن اخيرة لبيه باءيك دان لبيه ککل. سمڤنا براد ڤد هاري راي قربان اين جوݢ ماريله کيت سام٢ مرنوڠي دان مڠحياتي ببراڤ اية درڤد سورة الأعلى دمان إي انتارا سورة يڠ سلالو دباچ اوليه نبي محمد دالم صلاة هاري راي. انتاراڽ الله ممبنچي مريك يڠ منجاديکن دنيا سباݢاي توجوان أوتام سباليقڽ منچينتأي مريك يڠ مڠمبيل دنيا سقدر کڤرلوان أتاو چارا أنتوق مندافت كريضأنڽ . سسياڤا يڠ منجاديکن عمل ڤربواتنڽ اونتوق مندافت هابوان دنيا دان بوکن منچاري رضى الله دان کهيدوڤن اخيرة, مك دي اکن منداڤت اڤ يڠ دکهندقکيڽ درڤد سبهاݢين کأونتوڠن ددنيا تتاڤي تيدق منداڤت بهاݢين داخيرة. دري کچيل سهيڠݢ توا رامي ماءنسي يڠ منجاديکن تومفوان هيدوڤڽ اداله اونتوق مندافت ݢلاران دان کسناڠن دنيا. تيدق سديکيت دالم کالڠن اومة إسلام سنديري يڠ هيدوڤڽ سيبوق سهيڠݢ لوڤا اونتوق منونتوت علمو سباݢاي بکل ممهمي ارتي ايمان, إسلام دان تقوى . کران ترلالو طمع مڠجر ماس دڤن دنيا, ترلوڤا ڤنتيڠڽ علمو-علمو عقيده اونتوق ماس دڤن اخيرة. عاقبة ترلالو سيبوقڽ بکرجا, سهيڠݢ ترلوڤا اونتوق بلاجر تنتڠ صلاة دان ملقساناکنڽ . کباڽقكن درڤد مريك هاڽ برهنتي دري کسيبوقن ترسبوت ستله أجل يڠ امت دتاکوتي داتڠ تنڤا دسداري. رَسُوْلُ اللَّهِ صَلَّى اللَّهُ عَلَيْهِ وَسَلَّمَ , يَقُولُ : " مَنْ كَانَتِ الدُّنْيَا هَمَّهُ , فَرَّقَ اللَّهُ عَلَيْهِ أَمْرَهُ , وَجَعَلَ فَقْرَهُ بَيْنَ عَيْنَيْهِ , وَلَمْ يَأْتِهِ مِنَ الدُّنْيَا إِلَّا مَا كُتِبَ لَهُ , وَمَنْ كَانَتِ الْآخِرَةُ نِيَّتَهُ , جَمَعَ اللَّهُ لَهُ أَمْرَهُ , وَجَعَلَ غِنَاهُ فِي قَلْبِهِ , وَأَتَتْهُ الدُّنْيَا وَهِيَ رَاغِمَةٌ " – رواه ابن ماجه مقصودڽ : سسياڤا يڠ منجاديکن دنيا سباݢاي هاراڤنڽ , نسچاي الله اکن منچراي-برايکن اوروسنڽ دان منجاديکن کفقيران براد ددڤن ماتاڽ دان دنيا تيدق اکن داتڠ کڤدڽ ملأينکن سقدر اڤ يڠ تله دتتقکن باڬيڽ . دان سسياڤا يڠ اخيرة منجادي هاراڤنڽ نسچاي الله اکن ممڤرساتوکن باڬيڽ اوروسن سرتا منجاديکن راس چوکوڤ ددالم هاتيڽ دان دنيا اکن داتڠ کڤدڽ دالم کأداءن ڤاتوه دان هينا.” اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ ڤد هاري اين اومة إسلام سڠݢوڤ برهوتڠ برهابيس هرتا اونتوق مڠجر کميواهن يڠ سمنتارا. دري ساعت دعالم ڤڠاجين سهيڠڬله کعالم کرجاي, مشارکة إسلام تيدق سوده٢ برمأين دڠن هوتڠ. هوتڠ ڤڠاجين, هوتڠ کندراءن, هوتڠ رومه, هوتڠ کاد کريديت, هوتڠ ربا, هوتڠ ڤرنياݢأن, هوتڠ بارڠ کمس دان سباڬايڽ . کران هوتڠ ايت اخيرڽ منجاديکنڽ سيبوق دان دلوڤاکن دڠن جنجي-جنجي اخيرة. کيت دمعلومکن باݢايمان سراماي 38,357 ايديۏيدو براوسيا 25 هيڠݢ 41 تاهون, دإشتيهارکن مفليس دسلوروه نݢارا دالم تيمڤوه 65 بولن سهيڠݢ مي لڤس يڠ برڤونچا درڤد کݢاݢلن مڽلسايکن ڤينجمن سيوا بلي کندراءن, تيدق داڤت مڠاول ڤڠݢونأن کاد کريديت سرتا ڤينجمن ڤريبادي. بودايا برهوتڠ باݢايکن برجڠکيت درڤد سيکڤ ڤميمڤين نݢارا يڠ سوك منمبه هوتڠ دڠن کهيدوڤن ميوه کتيك رعيت سماکين ترسڤيت دڠن کنأيقكن هرݢ بارڠ دان کوس سارا هيدوڤ يڠ سماکين تيڠݢي. اين بوليه کيت سقسيکن ترماسوق ملالوي بلنجاون 2012 يڠ بارو دبنتڠ يڠ منونجوقکن باݢايمان هوتڠ دالم نݢارا يڠ بارو دتمبه سباڽق RM 45.9 billion. منوروت لاڤورن بنك نݢارا مليسيا يڠ ترکيني برتاريخ 30 سيڤتيمبير 2011 , برداسرکن اڠك هوتڠ نݢارا ستاکت سوکو کدوا 2011 منونجوقکن جملة هوتڠ نݢارا تله ڤون منچچه RM437 bilion دان منيڠکت 11.9 ڤراتوس کڤد RM455.75 billion باݢي هوجوڠ تاهون اين. برهوتڠ ايت بوکنله ڤرکارا يڠ صيحة اونتوق دتروسکن تنڤا سبارڠ ڤلن کوکوه اونتوق مڽليسيکنڽ . ايڠتله باݢايمان نبي محمد سنتياس بردعاء اݢر دجأوهي درڤد ببانن دان بهاي عملن سوك برهوتڠ اللَّهُمَّ إِنِّي أَعُوذُ بِكَ مِنَ الْمَأْثَمِ وَالْمَغْرَمِ ، فَقَالَ لَهُ قَائِلٌ : مَا أَكْثَرَ مَا تَسْتَعِيذُ يَا رَسُولَ اللَّهِ مِنَ الْمَغْرَمِ ؟ قَالَ : إِنَّ الرَّجُلَ إِذَا غَرِمَ حَدَّثَ فَكَذَبَ ، وَوَعَدَ فَأَخْلَفَ - رواه البخاري مقصودڽ : يا الله, اکو برليندوڠ کڤدمو دري دوسا دان هوتڠ, لالو بݢيندا دتاڽ : مڠاڤ اڠکو سريڠ ممينتا ڤرليندوڠن دري هوتڠ, واهاي رسول الله ؟ بݢيندا منجواب : " جك سسأورڠ برهوتڠ, بيلا بربيچارا دي بردوستا, بيلا برجنجي دي ميڠيڠکاري " مسلمين دان مسلمات يڠ دبرکتي الله, فرمان الله دالم أية 7 سورة الحشر: مَّا أَفَاءَ اللَّـهُ عَلَىٰ رَسُولِهِ مِنْ أَهْلِ الْقُرَىٰ فَلِلَّـهِ وَلِلرَّسُولِ وَلِذِي الْقُرْبَىٰ وَالْيَتَامَىٰ وَالْمَسَاكِينِ وَابْنِ السَّبِيلِ كَيْ لَا يَكُونَ دُولَةً بَيْنَ الْأَغْنِيَاءِ مِنكُمْ ۚ وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانتَهُوا ۚ وَاتَّقُوا اللَّـهَ ۖ إِنَّ اللَّـهَ شَدِيدُ الْعِقَابِ مقصودڽ : اڤ يڠ الله کورنياکن کڤد رسولڽ (محمد) دري هرتا ڤندودوق نݢري, بندار اتاو ديسا دڠن تيدق برڤراڠ, مك اداله إي ترتنتو باݢي الله, دان باݢي رسول الله, دان باݢي قوم قرابة (رسول الله) , دان أنق٢ يتيم, دان اورڠ٢ مسکين, سرتا اورڠ٢ مسافير (يڠ کڤوتوسن بکالن) . (کتتاڤان يڠ ديميکين) سوڤاي هرتا ايت تيدق هاڽ برايدر دانتارا اورڠ٢ کاي دري کالاڠن کامو. دان اڤ جوا ڤرينته يڠ دباوا اوليه رسول الله کڤد کامو مك تريماله سرتا عملکن , دان اڤ جوا يڠ دلارڠڽ کامو ملاکوکنڽ مك ڤاتوهيله لاراڠنڽ . دان برتقواله کامو کڤد الله سسوڠݢوهڽ الله امتله برات عذاب سيقساڽ (باڬي اورڠ٢ يڠ ملڠݢر ڤرينتهڽ) إسلام مروڤاکن سواتو سيستيم هيدوڤ يڠ لڠکڤ دڠن سنتياس مڠمبيل برات کعاديلن دسمڤيڠ مڠحرامکن سبارڠ بنتوق کظاليمن دان ڤنچابولن ترهادڤ هق اورڠ لاءين. انتاراڽ إسلام سنتياس مماستيکن هرتا ککايأن نݢارا دسالورکن دڠن ڤنوه أمانة دان تيدق هاڽ دكأوت اوليه سستڠه ݢولوڠن سهاج. کيت بݢيتو ماره دان کچيوا اڤابيلا مليهت بوکن سهاج عملن برهوتڠ اونتوق برميواه دالم مڠوروسکن هرتا نݢارا ماله برداسرکن لاڤورن Audit نݢارا 2010 منونجوقکن باݢايمان برلاکوڽ بݢيتو باڽق ڤڽليويڠن, ڤچه أمانة, ڤمبذيرن يڠ مليبتکن راتوسن جوتا دويت رعية. إبوکن ڤرتام کالي برلاکو ماله براولڠ اونتوق سکين کاليڽ تاڤي عاقبة رعية تروس ممبري مندات کڤد ݢولوڠن يڠ تيدق أمانة اونتوق مڠوروس نݢارا مك جاديله سباݢايمان يڠ دبريتاهو اوليه نبي إيأيت هرتا ککيأن نݢارا دبهاݢيکن سأومڤام هرتا رمڤسن ڤرڠ يڠ برليݢر سسام مريك سداڠکن رعية باواهن تروس منڠݢوڠ ببانن سيليه برݢنتي. نݢارا کيت باکل مفليس بوکن دسببکن سوبسيدي يڠ دبري تتاڤي عاقبة ڤڽليويڠن دان ڤمبذيرن يڠ سماکين تيڠݢي. جك سبلوم اين کيت دکجوتکن دڠن اورڠ إسلام ترڤقسا ممينتا سيمڤاتي ݢريجا دان کويل اونتوق مڽارا هيدوڤ مك لاڤورن Audit نݢارا ممبوقتيکن باݢايمان ڤراونتوقكن اونتوق مسکين تݢر تيدق سمڤاي کڤد ساسران سباليقڽ دنعمتي اوليه ݢولوڠن يڠ سوده مميليقكي هرتا. بيلا دنيا منجادي متلامت هيدوڤ مك حلال حرام دکتڤي , دوسا ڤهالا تيدق دهيراو لاݢي, شرݢ نراك سوده تيدق دڤدولي . اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ فرمان الله تعالى دالم أية 103-107 سورة الصافات : فَلَمَّا أَسْلَمَا وَتَلَّهُ لِلْجَبِينِ وَنَادَيْنَاهُ أَنْ يَا إِبْرَاهِيمُ قَدْ صَدَّقْتَ الرُّؤْيَا إِنَّا كَذَلِكَ نَجْزِي الْمُحْسِنِينَ إِنَّ هَذَا لَهُوَ الْبَلاَءُ الْمُبِينُ وَفَدَيْنَاهُ بِذِبْحٍ عَظِيمٍ مقصودڽ : ستله کدواڽ برسره بولت٢ ( منجونجوڠ ڤرينته الله) دان نبي إبراهيم مربهکن انقڽ دڠن ملتقکن ايريڠن موكاڽ أتس تومڤوق تانه ( اونتوق دسمبليه) سرتا کامي مڽروڽ :”واهاي نبي إبراهيم! سسوڠݢوهڽ کامو تله ممبنرکن ميمڤي ايت” . سسوڠݢوهڽ اين بنر٢ سواتو اوجين يڠ ڽات. دان کامي تبوسکن أنق ايت دڠن سمبليهن يڠ بسر. ستياڤ کالي براد ڤد هاري راي قربان مك کيت سنتياس دڤرإيڠتکن تنتڠ ڤڠوربانن بسر يڠ دلاکوکن اوليه نبي إبراهيم دان نبي إسماعيل برداسرکن کڤد أراهن الله ملالوي ميمڤي. قيصة اين تيدق ممبري معنى سکيراڽ کيت ݢاݢل ملقساناکن ڤرينته وحى الله يڠ ڽات إيأيت القرءان ترماسوق دالم ملقساناکن حکوم حدود يڠ ڤرنه دلقساناکن دنݢارا کيت سبلوم کداتڠن ڤنجاجه. نبي إبراهيم دسوروه سمبليه انق ترسايڠ سباليقڽ کيت دسوروه مڠرات تاڠن ڤنچوري کتيك مسئلة اين سماکين مرونچيڠ, بونوه اورڠ مرتد يڠ اڠݢن برتوبة کتيك ايسو اين سماکين ڤاره عاقبة فهمن سيکوليريسمي يڠ دتانم, سبت ڤنزينا کتيك کاجين ايسو ڤمبواڠن بايي اوليه اينستيتوت ڤڽليديقكن ڤمباڠونن بليا مليسيا (IPPBM) ڤد سيڤتيمبير هيڠݢ نۏيمبير 2010 يڠ مليبتکن سراماي 5,016 responden يڠ دڤيليه سچارا راوق دمان سراماي 2,260 responden مڠاکوي ڤرنه برزنا. ماناکالا 1,922 درڤد مريك مڠتاهوي راکن مريك ممڤوڽأي سجاره هيتم مڠندوڠ انق لوار نکاح. ستياڤ 3 درڤد 6 رماج برعمور انتارا 15 هيڠݢ 28 تاهون د نݢارا اين ممڤوڽأي ريکود هوبوڠن زنا دان يڠ لبيه مڠچيواکن رامي ڤلاجر يونيۏرسيتي يڠ توروت ترليبت سام دڠن جناية يڠ دهشة اين. ألسن رعية تيدق فهم سڤاتوتڽ دسوسولي دڠن أوسها ممبري فهم تتاڤي اڤ يڠ برلاکو اداله سباليقڽ ترماسوق بلنجاون 2012 تيدق دتکن بنتوان کڤد ڤڠاجين اݢام دان ڤروݢريم مناڠني مسئلة کروسقكن اخلاق. اڤ يڠ لبيه مڽديهکن ڤروݢرم هيبورن يڠ مروسقکن سماکين سوبور ترماسوق لمبقكن فيلم سرام يڠ مڽوبورکن عملن خرافة دان تحيول سداڠکن إي مروڤاکن انتارا ڤرکارا يڠ بوليه مروسقکن عقيدة قَالَ رَسُوْلُ اللَّهِ صَلَّى اللَّهُ عَلَيْهِ وَسَلَّمَ: مَنْ أَتَى كَاهِنًا أَوْ عَرَّافًا لَمْ تُقْبَلْ لَهُ صَلاةٌ أَرْبَعِينَ لَيْلَةً -رواه مسلم مقصودڽ : سسياڤا يڠ منداتڠي دوکون يڠ مرامل اتاو مندعوا تاهو(سسوات يڠ غائب) مك تيدق دتريما صلاتڽ سلاما ٤٠ مالم بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ KHUTBAH KEDUA اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ . أَمَّا بَعْدُ.......فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ …. فرمان الله تعالى دالم أية 24 سورة الأنفال : يَا أَيُّهَا الَّذِينَ آمَنُوا اسْتَجِيبُوا لِلَّـهِ وَلِلرَّسُولِ إِذَا دَعَاكُمْ لِمَا يُحْيِيكُمْ ۖ وَاعْلَمُوا أَنَّ اللَّـهَ يَحُولُ بَيْنَ الْمَرْءِ وَقَلْبِهِ وَأَنَّهُ إِلَيْهِ تُحْشَرُونَ مقصودڽ : واهاي اورڠ٢ يڠ برايمان, ساهوت دان سمبوتله سروان الله دان سروان رسولڽ اڤبيلا اي مڽرو کامو کڤد ڤرکارا-ڤرکارا يڠ منجاديکن کامو هيدوڤ سمڤورنا; دان کتهويله بهاوا سسوڠݢوهڽ الله برکواس مڠوبه اتاو مڽکت دانتارا سسأورڠ ايت دڠن (ڤکرجأن) هاتيڽ , دان سسوڠݢوهڽ کڤدڽاله کامو اکن دهيمڤونکن. مسلمين/ مسلمات يڠ درحمتي الله, إسلام منانم کوکوه دالم ديري اوماتڽ سيکڤ سوك برقربان دالم مڠهادڤي سبارڠ ڤرکارا د مان تنڤا ڤڠوربانن مك سسوات کجايأن تيدق ممڤو دچافي. الله منجنجيکن کهيدوڤن بيلا سماڠت جهاد دالم ديري اومة إسلام تروس ممبارا سهيڠݢ مڠݢرونکن موسوه درڤد تروس منيندس دان منچابول حق اومة إسلام سسوك هاتي. سباليقڽ بيلا اومة إسلام دهيداڤي ڤڽاکيت ترلالو چينتا کڤد دنيا دان تاکوت کڤد کماتين مك سلاݢي ايت کيت اکن دجاجه دان دهينا دالم نݢارا کيت سنديري. موسوه إسلام سنتياس مڠمبيل برات تنتڠ ڤرتوکران کڤيمڤينن يڠ برلاکو د نݢارا اومة إسلام اݢر اي برتڤتن دڠن چيتاراسا موسوه إسلام. اوليه ايت منجادي کواجيڤن اومت إسلام منوکر درڤد سيستيم جاهلية کڤد إسلام, کݢلاڤن کفور کڤد تراڠڽ ايمان. سکيراڽ اومت إسلام تيدق براني منوکر سيستيم ترسبوت مك کأدأن نݢارا هاڽ برتوکر ڤميمڤين يڠ اکن منروسکن کظاليمن دان ڤنينداسن. کيت دعاءکن سموݢ ڤرتوکرن کڤيمڤينن دمصر, تربارو دليبيا سرتا تيدق کتيڠݢلن کمناڠن ڤارتي إسلام د تونيسيا اکن ممڤري سينر کڤد إسلام دان أومتڽ بوکن منروسکن ڤندريتأن سڤرتي د أفغانستان دان عراق سبلوم اين مسلمين/ مسلمات يڠ درحمتي الله, سمڤنا براد ڤد هاري راي قربان جوݢ کيت مڠمبيل اعتبار درڤد تيندقكن کراجأن بلندا يڠ مڠحرامکن سمبليهن چارا إسلام دان يهودي اتس السن مڽاکيتکن بيناتڠ. مريك سفرت منوتوڤ مات تنتڠ کاجين ساينستيس بارت سنديري باݢايمان ڤڽمبليهن دالم إسلام تربوقتي جلس مماتيکن حيوان دڠن چارا يڠ مڠوراڠکن کساکيتن. کاجين saintifik دکتوأي أوليهProfesor Wilhelm Schulze دري جرمان منداڤتي قاعدة سمبليهن دالم إسلام تربأيك کران حيوان تيدق مڠالمي کساکيتن سوقتو دسمبليه بربنديڠ قاعدة کجوتن ايليکتريك يڠ دݢوناکن د ببراڤ نݢارا بارت. حاصيل ڤمرهاتين Profesor Temple Grandin دري Universiti Negeri Colorado ڤولا منداڤتي حيوان يڠ دسمبليه مڠݢوناکن ڤيسو يڠ تاجم دڠن قاعدة بتول ممبريکن تيندق بالس يغ تنڠ دان براد دالم کأدأن تيدق سدار کتيك سداڠ دسمبليه. Dr Aisha El-Awady ڤولا مڠاتاکن ڤرݢرقكن دان ککجاڠن يڠ برلاکو سلڤس حيوان ايت دسمبليه, بوکن عاقبة کساکيتن تتاڤي عاقبة دڽوتن دإيکوتي کأدأن تنڠ. ڤروسيس ايت مڽببکن داره دکلوارکن دري بادن سڤنوهڽ. قاعدة إسلام جوڬ مماستيکن سالورن أودارا, کروڠکوڠ دان دوا أورت ليهير دڤوتوڠ تنڤا منججسکن سارف تونجڠ. قاعدة اين ممبوليهکن داره کلوار ممبواق-بواق دري بادن حيوان دان مڠحاصيلکن داݢيڠ يڠ برسيه. اينيله کإينداهن إسلام يڠ سنتياس منانمکن صفة احسان ترماسوق کتيك مڽمبليه بيناتڠ قال رسول الله صلى الله عليه وسلم: ” إِنَّ اللهَ كَتَبَ الإِحْسَانَ عَلَى كُل ِّ شَيءٍ فَإِذَا قَتَلْتُمْ فَأَحْسِنُوا الْقِتْلَةَ وَإِذَا ذَبَحْتُمْ فَأَحْسِنُوا الذِبْحَة وَلْيُحِد أَحَدُكُمْ شَفْرَتَهُ ولْيُرِحْ ذَبِيحَتَهُ ” (رواه مسلم) مقصودڽ : رسول الله برسبدا: سسوڠݢوهڽ الله مواجبکن بربوات احسان کأتس تياڤ٢ سسواتو دان اڤابيلا کامو مڽمبليه, سمبليهله دڠن چارا ڤاليڠ سمڤورنا, تاجمکن ڤيساو کامو سوڤاي حيوان ايت چڤت دان موده ماتي اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ سلام عيد الأضحى دأوچڤکن کڤد سلوروه مسلمين دان مسلمات. باݢي يڠ برکممڤوان دسارنکن اݢر مڠهيدوڤکن سمبوتن عيد الأضحى إين دڠن عبادة قربان سباݢايمان يڠ دݢالقکن اوليه نبي انتارا سبداڽ : مَاعَمِلَ ابْنُ آدَمَ يَوْمَ النَّحْرِ عَمَلاً أَحَبَّ إِلَى الله عَزَّ وَجَلَّ مِنْ إِهْرَاقَةِ دَمٍ . وَإِنَّهُ لَيَأْتِي يَوْمَ الْقِيَامَةِ بِقُرُونِهَا وَأَظْلاَفِهَا وَأَشْعَارِهَا . وإِنَّ الدم لَيَقَعُ مِنَ اللهِ عَزَّ وَجَلَّ بِمَكَانٍ، قَبْلَ أَنْ يَقَعَ عَلَى الأَرْضِ . فَطِيبُوا بِهَا نَفْساً مقصودڽ : “تيدق أدا عملن يڠ دلاکوکن اوليه مأنسي ڤد هاري راي قربان يڠ لبيه دسوکأي الله دري مڠاليرکن داره (يعني مڽمبليه قربان) . سسوڠݢوهڽ إاکن داتڠ ڤد هاري قيامة ننتي دڠن تندوق-تندوقڽ , کوکو-کوکو دان بولو-بولوڽ (دان دلتقکن دأتس تيمباڠن) . دان سسوڠݢوهڽ داره بيناتڠ قربان ايت منداڤت کدودوقكن دسيسي الله دسواتو تمڤت يڠ تيڠݢي سبلوم إي جاتوه دأتس بومي.اوليه ايت, إخلاصكنله هاتي کامو کتيك برقربان ايت” . (رواية امام ترمذي , ابن ماجه دان الحاكم) اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرْ إِخْوَانَنَا المُسْلِمِيْنَ فِى عِرَاق وَفِى فَلَسْطِين وَفِى كَشْمِيْر وَفِى الهِنْد وفى أفغانستانِ وَفِى شِيْشَان وَفِى جَنُوْبِ بِلِيِبين وَفِى إينْدُوْنِيْسِيَا وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ. اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Disunting oleh Ibnu Atiq pada 11:04:00 AM
Label: Khutbah Eidil Adha, khutbah terbaru
0 komentar:
Langgan: Catat Ulasan (Atom)


c: text/html

text:
DIPLOMA
School of Pharmacy مناورکن تيگ تاھڤ ڤڠاجين:
Bacelor فرماسي برتوجوان ملڠکڤکن ڤلاجر دڠن کڤاکرن اساس دان ڤڠتاھوان دالم بيدڠ برکناٴن اگر برسديا مڠھادڤي تونتوتن ددالم ايندوستري فرماسي سرتا برکبوليھن منجالنکن ڤڽليديقن. کورسوس اين مرڠکومي ڤڠاجين کيميا٬ بنتوق فيزيکل٬ فرماسي٬ دان عنصور٢ اوبتن دان ڤڠگوناٴن عنصور٢ ترسبوت ددالم بيدڠ برکاٴيتن.
Bacelor فرماسي مڠمبيل ماس امڤت تاھون. ترداڤت تيگ سيميستر ستياڤ تاھون. تاھون ڤرتام مروڤاکن تاھون ڤڠنلن اساس دمان ڤلاجر اکن ممڤلاجري فيزيک٬ کيميا دان فرماسي اساس. تاھون کدوا ھيڠگ اخير٬ ڤلاجر اکن دددھکن ڤولا کڤد فرماسي ڤريڠکت لنجوتن. ترداڤت جوگ لاتيھن ڤرکتيکل دمان ڤلاجر دلتقکن دفرماسي ھوسڤيتل عوام اتاو سواستا. لاتيھن اين برتوجوان ممبريکن ڤنددھن سچوکوڤڽ سبلوم ڤلاجر ممولاکن کرجاي مريک.
لولوسن بيدڠ اين تيدق ھاڽ ترباتس دڠن کرجاي دالم بيدڠ يڠ سام. دأنتارا لاٴين٬ بيدڠ فرماسي برکاٴيتن ڤنجاگاٴن ڤساکيت٬ ڤڽليديقن٬ ڤروندڠن٬ ڤماسرن دان اکادميک مناورکن الترناتيف کڤد گرادوان يڠ برمينت.

robotstxt: allowed

filter: keep


text:
MEMBANTU ATASI KEGAWATAN EKONOMI
ساي برفسن كفد ديري ساي دان مثرو كفد سيدغ جمعة يغ دكاسيهي سكالين, ماريله سام2 كيت برتقوى كفد الله سبحانه وتعالى دغن سبنر2 تقوى سرتا ملقسناكن سضالا فرينتهث دان منجاءوهي سضالا لارغنث. موده-مودهن كيت مندافت كبركتن هيدوف ددنيا دان دأخيرة.
سلاءين درفد دنيا ضاضل مغحكوم كضانسن إسرئيل، دنيا جوضا سكارغ سدغ مغهادفي مسئله اتو كملوت ايكونومي يغ ساغت كتارا. كملوت يغ برمولا دأمريكا شريكت ايت, كيني تله مريبق كنضارا لاءين سفرت نضارا2 دإيروفه دان دأسيا تيمور سهيغض منججسكن فريستاسي ايكونومي دنيا. نضارا كيت جوض تيدق ترلفس درفد مغالمي كسن يغ سام دسببكن هوبوغن فرداضغن انتارابغسا يغ وجود سلاما اين. اف يغ ممبيمبغكن كيت اياله قدر فرتومبوهن منجادي نيضاتيف دان فغغضورن تله منيغكت سرتا موتو هيدوف مولاءي ترججس دكباثقكن نضارا.
فرسوءالن بسر تيمبول دسيني اياله باضيمانكه سيتواسي اين بوليه ترجادي؟. جك دتليتي, مسئله كضاوتن ايكونومي اين سبنرث برمولا دري سيستيم كأواغن بارت يغ برضنتوغ كفد سيستيم هوتغ انتوق منجان فرتومبوهن ايكونومي مريك. هوتغ2 اين يغ برجمله بربيليون دولر اداله تيدق براساسكن كفد أساس2 ايكونومي يغ كوكوه. أخيرث, اي مغالمي كسوسهن انتوق فروسيس فمبايرن باليق. كأداءن اين مثببكن كسلوروهن سيستيم فربغكن دان كأواغن نضارا مريك ترضوضت. اين دبوروقكن لاضي افبيلا باثق بغك دنضارا لاءين يغ تله ترليبت دغن فمبرين فينجامن دان فلابورن انتارابغسا منجادي هورو-هارا.
كسجهتراءن ايكونومي اتو إقتصاد نضارا اداله فنتيغ كفد كيت سموا. اين كران اي اكن مننتوكن فلواغ فكرجاءن, فلواغ منخاري نفقه دان فندافتن دمي كسجهتراءن كلوارض دان ديري كيت سنديري. إسلام منونتوت أومتث اضر سنتياس براوسها دان بروسفادا انتوق ممفرباءيكي تاهف موتو هيدوف سرتا مغيلق دري ترجروموس كفد كملوت كمسكينن دان كفافاءن. كمسكينن دان كفافاءن اكن مثببكن كيت هيلغ كيقينن ديري دان سغضوف مغضاداي مروه ديري. دفريغكت يغ لبيه مناكوتكن, كفافاءن بوليه مثببكن ماءنسي منخاري فكرجاءن يغ تيدق برمروه, رنده اخلاق سرتا منجادي كفور.
اوليه سبب ايت, إسلام مغضالقكن أومتث براوسها دان بكرجا دغن تولغ امفت كرت, بوكن منجادي فمينتا صدقة. برداسركن سجاره كهيدوفن نبى r, كيت دافتي بهوا بضيندا سنديري فرنه مغضمبالا كمبيغ دان برنياض انتوق منخاري نفقه يغ حلال دان بوكن مغميس ممينتا دكاسيهني اورغ لاءين. دالم كأداءن سماس اين فولا, سباضاي اينديؤيدو, كيت سموا هندقله ممبنتو سضالا اوسها انتوق مغورغكن كسن بوروق دان كريسيس ايكونومي انتارابغسا اين. كيت واجب منجالنكن كرجا دان توضس دغن فنوه تكون اضر فرودوكتيؤيتي دان موتو حاصيل كرجا كيت, ستنديغ دغن فريغكت أنتارابغسا. دغن اين نضارا كيت اكن تروس منجادي تومفوان فلابورن اسيغ يغ بوليه ممبنتو منجان فلواغ فكرجاءن.
باضي مريك يغ برخدمت دالم فرخدمتن كراجاءن دان سكتور عوام فولا, هندقله سنتياس براوسها منيغكتكن فريستاسي دغن مغورغكن كرينه بيروكراسي دان فروسيدور2 يغ تيدق واجر اضر فروسيس سسوات فرموهونن ايت دافت دفرخفتكن. سكيراث كيت سغاج مليغهكن كرجا يغ دأمانهكن, مك اين برمعنى كمالسن دان كمالسن ايت اداله ساتو صفة كجي.
إمام بخاري دان مسلم مروايتكن يغ أنس بن مالك رضي الله عنه بركات بهوا بلياو سريغ مندغر رسول الله r مغوخفكن دعاء اين:
مفهومث: " يا الله اكو موهون فرليندوغن درفدمو دري راس كخيوا دان سديه, دري صفة لمه دان مالس, جوض دري صفة كدكوت دان فغخوت. اكو موهون فرليندوغنمو دري خغكمن هوتغ دان فنيندسن ماءنسي."
سلاءين ايت, كيت هندقله منجالنكن توضس دغن إخلاص انتوق مغيلق دري ترجبق كفد اونسور2 رشوه اتو فركارا يغ دكوتوق اوليه الله سبحانه وتعالى. حال اين درقمكن دالم فرمان الله سبحانه وتعالى دالم سورة الأحزاب أية 72:
مقصودث: " سسوغضوهث كامي تله كموكاكن امانه كفد لاغيت دان بومي سرتا ضونوغ-ضانغ, مك مريك اغضن مميكولث دان بيمبغ تيدق دافت مثمفورناكنث; دان ماءنسي سغضوف مميكولث. سسوغضوهث ماءنسي ايت امت ظاليم دان جاهيل."
ماناكالا مريك يغ بكرجا سنديري سفرت فنياض, فتاني دان سباضايث, هندقله منجالنكن كرجا دغن فنوه كأخلاصن دان تكون اضر حاصيل كرجا كيت ممواسكن فيهق فلغضن دان فمبلي. سسوغضوهث الله سبحانه وتعالى اكن سنتياس ممبري رحمة دان فهالا كفد مريك يغ منجالنكن كرجا دغن سمفورنا كران الله ساغت سوكا كفد كسمفورناءن.
اداله فرض عين أتس أومت إسلام ممبنتو منضقكن ايكونومي أومت إسلام ماس اين. ساله ساتو بنتوان يغ دافت دلاكوكن اياله ممبنتو اوسها فيهق فمرينته انتوق مغوكوهكن ايكونومي نضارا دالم فلباضاي اسفيك. تغضوغجواب اين بوكن دفيكول اوليه فيهق فكرجا دان فنياض سهاج, بهكن ترلتق دأتس باهو سموا رعية سباضاي فغضونا. ستياف فرودوك ممرلوكن فغضونا دان فمبلي. جوسترو, فغضوناءن اداله ساتو بهاضين فنتيغ دالم فربلنجاءن نضارا.
اف يغ فنتيغ, أومت إسلام هندقله منجادي فغضونا يغ برهيمه, ياءيت بربلنجا دغن خارا يغ تيدق ممبذير. ايغتله بهوا فمبذيرن ايت اداله سودارا شيطان. فرمان الله سبحانه وتعالى دالم سورة الإسراء أية 27:
مقصودث: " سسوغضوهث اورغ يغ بوروس ايت اداله سودارا شيطان, سدغ شيطان ايت فولا اداله مخلوق يغ ساغت كفور كفد توهنث."
منبر مثرو حاضيرين سكالين, ماريله كيت بربلنجا كفد بارغ2 فرلو سهاج انتوق ديري دان كلوارض دغن لبيه وسفادا. بارغ2 فرلو اين مليفوتي فربلنجاءن انتوق ماكن مينوم, تمفت تيغضل يغ سليسا, فرسكولهن انق , فغغكوتن, كلس تمبهن, كومفوتر, راوتن دان فراوبتن سرتا فلنخوغن اضر كيت دافت مموفوق سماغت كلوارض بهاضيا.
دالم ماس يغ سام, كيت هندقله مغيلق دري برصفة بوروس ياءيت كترلالوان دان ممبذير دغن فربلنجاءن يغ تيدق ممبري فائده كفد ديري دان كلوارض. اينيله معنا كوسفاداءن دالم خارا كيت مغوروس كأواغن سنديري. عمالن كأواغن يغ تيدق بوروس تتافي برهيمه, اكن دافت ممبنتو كيت ممبلي حاصيل كلوارن دان فرخدمتن اورغ لاءين دان دغن دمكين مريك فولا اكن منريما فندافتن حلال دري كيت دان ستروسث مغكلكن فلواغ فكرجاءن مريك.
اداله دضالقكن جوض اضر أومت إسلام منابوغ دمي ماس دفن ملالوءي اينستيتوسي كأواغن يغ دإعتراف دان صح. بودايا منابوغ ساغت ممبنتو كران تابوغن ايت اكن ممبري سومبر انتوق فلابورن باضي ممبينا ستوك مودل نضارا سلاءين دضوناكن انتوق فلابورن دالم سكتور2 يغ فنتيغ كفد كيت سموا.
كسن بوروق كضاوتن ايكونومي اين تيدق دافت دأيلقكن سفنوهث. سباضاي مغأخيري خطبه, منبر مثرو سموا فيهق, ماريله سام2 كيت ممبنتو فيهق فمرينته انتوق مناغني كملوت ايكونومي اين سوفاي كسن بوروق كضاوتن ايكونومي انتارابغسا دافت دكورغكن سرتا فلواغ فكرجاءن دان فندافتن سارا ديري دان كلوارض تيدق ترهاكيس سفنوهث ملالوءي لغكه برايكوت:
فرتام : بكرجسام مغهاروغي ضلومبغ ايكونومي يغ تيدق مننتو اين دغن صبر;
كدوا : ممفرتضوهكن أساس ايكونومي دان منستابيلكن فاسرن كأواغن دغن منيغكتكن دايا ساءيغ ايكسفورت, مغورغكن ايمفورت دان مغضالقكن فغضوناءن بارغن كلوارن تمفتن;
كتيض : مغاول اينفلاسي دغن فربلنجاءن يغ برجيمت خرمت دان مغاول فروبهن كناءيقكن هرض بارغ;
كأمفت : منيغكتكن لاضي فريستاسي فنتدبيران كراجاءن دان سيستيم فرلقساناءن برداسركن كخكفن, فرساءيغن, امانه دان سباضايث; دان
كليما : ممباغونكن سومبر ماءنسي ملالوءي فنيغكتن حاصيل كرجا بوروه يغ خكف ملالوءي لاتيهن, لاتيهن سمولا, مغضوناكن تيكنولوجي يغ منجيمتكن تناض دان فغورغن فغضوناءن بوروه أسيغ.
فرمان الله سبحانه وتعالى دالم سورة البقرة أية 214:
مقصودث: " اداكه فاتوت كامو مثغك بهوا كامو اكن ماسوق شرض, فدحال بلوم سمفاي كفد كامو (اوجين دان خوباءن) سفرت يغ تله برلاكو كفد اورغ2 يغ تردهولو درفد كامو؟ مريك تله دتيمفا كفافاءن (كموسنهن هرتا بندا) دان سراغن فثاكيت سرتا دضونخغكن (اوليه انخمن بهاي موسوه), سهيغض بركتاله رسول دان اورغ2 يغ برايمان يغ اد برساماث: بيلاكه (داتغث) فرتولوغن الله؟ كتاهوءيله سسوغضوهث فرتولوغن الله ايت دكت (أصلكن كامو برصبر دان برفضغ تضوه كفد اضام الله)."


c: application/xml

text:
ڤراشتهارن حق اساسي مأنسي سجاڬت
مقدمه
بهاواساڽ ڤڠيعترافن كأوتوهن كموليأن دان حق سامرات سرتا اساسي يڠ تق ترڤيسه باڬي سلوروه اومت مأنسي عداله اساس كبيبسن، كعاديلن دان كداماين دنيا.
بهاواساڽ ڤڠاباين سرتا ڤڠهينأن ترهادڤ حق اساسي مأنسي تله ڤون مڠعاقبتكن تيندقن تركوتوق يڠ تله ملڠڬري ڤراسأن هاتي اومت مأنسي، دان مونچولڽ سبواه دنيا د مان مأنسي اكن منعمتي كبيبسن براوچڤ دان مڠانوت كڤرچايأن سرتا كبيبسن دري راستاكوت دان چيتاراس تله ڤون دأشتهاركن سباڬاي اسڤيراسي تراڬوڠ سلوروه اومت مأنسي.
سكيراڽ كيت تيدق ماهو مندوروڠ مأنسي دالم كأدأن تردسق، سباڬاي ڤيليهن تراخير، ممبرونتق ممنتڠ كظاليمن سرتا ڤنيندسن، مك عداله ڤنتيڠ باڬي حق اساسي مأنسي دڤرتاهنكن اوليه كدولتن اوندڠ٢.
بهاواساڽ عداله ڤنتيڠ باڬي مماجوكن ڤركمبڠن ڤرهوبوڠن ڤرصحابتن د انتارا نڬارا٢.
بهاواساڽ رعيت بڠسا٢ برساتو، دالم ڤياڬمڽ تله سكالي لاڬي منڬسكن كڤرچايأن مريك ترهادڤ حق اساسي مأنسي، ترهادڤ كموليأن سرتا نيلايديري مأنسي دان ترهادڤ حق سامرات للاكي دان ڤرمڤوان دان تله منتڤكن كعزمن اونتوق مماجوكن ڤركمبڠن سوسيال دان طرف هيدوڤ يڠ لبيه سمڤرنا دالم سواسان كبيبسن يڠ لبيه لواس.
بهاواساڽ نڬارا٢ اڠڬوتا تله براقرار اونتوق ماسيڠ٢ منچاڤاي، دڠن كرجاسام بڠسا٢ برساتو، ڤڠوتارأن كحرمتن سجاڬت ترهادڤ، سرتا ڤماتوهن، حق اساسي مأنسي دان كبيبسن اساسي.
بهاواساڽ ساتو فهمن برسام ترهادڤ حق سرتا كبيبسن اين سلوروهڽ عداله ترڤنتيڠ دمي منجاديكن اقرار اين كڽاتأن سڤنوهڽ.
مك دڠن اين
ڤرهيمڤونن اڬوڠ مڠيشتهاركن
ڤراشتهارن سجاڬت حق اساسي مأنسي اين سباڬاي سواتو اوكورن برسام ترهادڤ ڤنچاڤاين اوليه سلوروه اومت مأنسي دان كسموا نڬارا دڠن توجوان سوڤاي ستياڤ اينديۏيدو دان ستياڤ بادن مشاركت، دڠن سننتياس مڠيڠتي ڤراشتهارن اين، هندقله برعزم ملالؤي ڤڠاجرن دان ڤنديديقن باڬي مماجوكن سانجوڠن ترهادڤ سلوروه حق٢ دان كبيبسن اين دان سچارا لڠكه٢ برڤريڠكت ڤريڠكت، د بيدڠ نڬارا دان انتارابڠسا، باڬي منجامينكن ڤڠيعترافن دان ڤماتوهن سجاڬتڽ يڠ بركسن، كدوا دواڽ د انتارا نڬارا٢ اڠڬوتا ماسيڠ٢ دان رعيت ولايه٢ د باوه بيدڠكواس مريك.
ڤركارا 1.
سموا مأنسي دلاهيركن بيبس دان سامرات دري سڬي كموليأن دان حق٢. مريك ممڤوڽاي ڤميكيرن دان ڤراسأن هاتي دان هندقله برتيندق د انتارا ساتو سام لائن دڠن سماڠت ڤرساودارأن.
ڤركارا 2.
ستياڤ اورڠ عداله برحق كڤد سموا حق٢ دان كبيبسن يڠ ترمكتوب دالم ڤراشتهارن اين، تنڤا سبارڠ اڤ جوا ڤمبيذأن، سڤرتي بڠسا، ورنا كوليت، جنتينا، بهاس، اڬام، فهم ڤوليتيك اتاو لائن٢ فهمن، اصل اصول بڠسا كتورونن اتاو سوسيال هرتا بندا، كلاهيرن اتاو اڤ٢ طرف لائن.
ستروسڽ، تياد سبارڠ ڤمبيذأن بوليه دبوات براساسكن ڤادا طرف ڤوليتيك اتاو بيدڠكواس اتاوڤون انتارابڠسا سسبواه نڬارا اتاو ولايه داتڠڽ سسأورڠ ايت، سام اياڽ مرديك، برامانه، تنڤا ڤمرينتهن سنديري اتاو براد د باوه اڤ٢ سكتن كدولتن لائنڽ.
ڤركارا 3.
ستياڤ اورڠ عداله برحق كڤد ڽاوا، كبيبسن دان كسلامتن ديري.
ڤركارا 4.
تياد سسياڤا ڤون بوليه دڤرهمبا اتاو دڤرعبديكن; كعبدين دان داڬڠن همبا عبدي هندقله دلارڠ دالم سموا بنتوقڽ.
ڤركارا 5.
تياد سسياڤا ڤون بوليه دكناكن سيقسأن اتاو لاينن اتاو حكومن يڠ ظاليم، تيدق برڤريكمأنسيأن اتاو مڠهيناكن.
ڤركارا 6.
ستياڤ اورڠ عداله برحق كڤد ڤڠيعترافن د مان جوا سباڬاي سأورڠ انسان د سيسي اوندڠ٢.
ڤركارا 7.
سموا اورڠ عداله سامرات د سيسي اوندڠ٢ دان برحق تنڤا اڤ٢ ڤمبيذأن كڤد ڤرليندوڠن يڠ سامرات د سيسي اوندڠ٢. سموا اورڠ عداله برحق كڤد ڤرليندوڠن يڠ سامرات درڤد سبارڠ ڤمبازأن يڠ ملڠڬر ڤراشتهارن اين دان درڤد سبارڠ هاسوتن ترهادڤ ڤمبيذأن سدمكين.
ڤركارا 8.
ستياڤ اورڠ عداله برحق كڤد ڤموليهن يڠ بركسن اوليه تريبونل٢ كبڠسأن يڠ كومڤيتين ترهادڤ تيندقن٢ يڠ ملڠڬر حق٢ اساسي يڠ دبريكنڽ اوليه ڤرلمباڬأن اتاو اوليه اوندڠ٢.
ڤركارا 9.
تياد سسياڤا ڤون بوليه دكناكن تڠكڤن، تاهنن اتاو ڤمبواڠن نڬري سچارا سوينڠ وينڠڽ.
ڤركارا 10.
ستياڤ اورڠ عداله برحق دڠن سامرات سڤنوهڽ كڤد ڤمبيچارأن عاديل دان تربوك اوليه سواتو تريبونل بيبس دان سقسام، دالم ڤنتڤن حق٢ دان تڠڬوڠنڽ دان سبارڠ تودوهن جنايه ترهادڤڽ.
ڤركارا 11.
ستياڤ اورڠ يڠ دتودوه دڠن كسالهن كسكسأن عداله برحق دأڠڬڤ تيدق ساله سهيڠڬ دبوقتيكن ساله منوروت اوندڠ٢ د دالم ڤربيچارأن تربوك د مان دي تله دبريكن سڬالا جامينن يڠ ڤرلو اونتوق ڤمبلأنڽ.
تياد سسياڤا ڤون بوليه دڤوتوسكن برساله اتس سبارڠ كسالهن كسكسأن اوليه كران سبارڠ تيندقن اتاو كتيڠڬلن يڠ تيدق مروڤاكن سواتو كسالهن كسكسأن، د سيسي اوندڠ٢ كبڠسأن اتاو انتارابڠسا، ڤادا ماس اياڽ دلاكوكن. تياد ڤولا بوليه دكناكن سبارڠ حكومن يڠ لبيه برت دري حكومن يڠ ترڤاكاي كتيك كسالهن كسكسأن ايت دلاكوكن.
ڤركارا 12.
تياد سسياڤا ڤون يڠ بوليه دكناكن كڤد سبارڠ ڬڠڬوان سوينڠ وينڠڽ ترهادڤ كأدأن ڤريبادي، كلوارڬ، رومهتڠڬ اتاو سورت مڽورتڽ، اتاو ڤرچروبوهن كأتس مرواه دان نام بائقڽ. ستياڤ اورڠ برحق كڤد ڤرليندوڠن اوندڠ٢ ترهادڤ ڬڠڬوان اتاو ڤرچروبوهن سدمكين.
ڤركارا 13.
ستياڤ اورڠ عداله برحق كڤد كبيبسن برڬرق دان برمستوطين د دالم سمڤادن سسبواه نڬارا.
ستياڤ اورڠ برحق منيڠڬلكن مان٢ نڬارا، ترماسوق نڬاراڽ سنديري، دان كمبالي سمولا كنڬاراڽ.
ڤركارا 14.
ستياڤ اورڠ برحق مموهون دان منعمتي ڤرليندوڠن ڤوليتيك دالم نڬارا لائن درڤد سبارڠ انياي.
حق اين تيدق بوليه دتونتوت باڬي ڤندعوأن يڠ بنر٢ تيمبول درڤد كسالهن بوكن ڤوليتيك اتاو درڤد تيندقن يڠ برتنتڠن دڠن توجوان٢ دان ڤرينسيڤ٢ بڠسا٢ برساتو.
ڤركارا 15.
ستياڤ اورڠ عداله برحق كڤد سواتو كورڬانڬارأن.
تياد سسياڤا ڤون بوليه دلوچوتكن كورڬانڬارأنڽ سچارا سوينڠ وينڠڽ اتاو دنافيكن حق منوكر كورڬانڬارأنڽ.
ڤركارا 16.
للاكي دان ڤرمڤوان ديواس، تنڤا مڠيرا بڠسا، كورڬانڬارأن اتاو اڬام، برحق بركهوين دان منوبوهكن كلوارڬ. مريك عداله برحق كڤد حق٢ سامرات برهوبوڠ دڠن ڤركهوينن، دالم تيمڤوه ماس ڤركهوينن دان ڤادا ڤمبوبرنڽ.
ڤركهوينن هاڽ بوليه دلقساناكن دڠن ڤرستوجوان بيبس دان سڤنوهڽ اوليه ڤيهق٢ يڠ برچادڠ اونتوق بركهوين.
كلوارڬ عداله يونيت كومڤولن سمولاجادي دان اساسي دالم مشاركت دان عداله برحق كڤد ڤرليندوڠن اوليه مشاركت دان نڬارا.
ڤركارا 17.
ستياڤ اورڠ برحق مميليقي هرتا سچارا برسنديرين سرتا سچارا بركوڠسي دڠن اورڠ لائن.
تياد سسياڤا ڤون بوليه دلوچوتكن هرتا بنداڽ سچارا سوينڠ وينڠڽ.
ڤركارا 18.
ستياڤ اورڠ عداله برحق كڤد كبيبسن برفيكير، ڤراسأن هاتي دان اڬام; حق اين ترماسوقله كبيبسن منوكر اڬام اتاو كڤرچايأنڽ، دان كبيبسن، سمادا سچارا برسنديرين اتاو سچارا برسام سام دڠن اورڠ٢ لائن دان سچارا تربوك اتاو برسنديري، مڠانوتي اڬام اتاو كڤرچايأنڽ ملالؤي ڤڠاجرن، عملن، ڤموجأن دان ڤماتوهن.
ڤركارا 19.
ستياڤ اورڠ عداله برحق كڤد كبيبسن ڤنداڤت دان مڠلواركن فيكيرن; حق اين ترماسوقله كبيبسن ممڬڠ ڤنداڤت تنڤا ڬڠڬوان دان منونتوت، منريما دان مڽيباركن معلومت دان بواه فيكيرن ملالؤي سبارڠ ميديا دان تنڤا مڠيرا سمڤادن.
ڤركارا 20.
ستياڤ اورڠ عداله برحق كڤد كبيبسن برهيمڤون سچارا امان دان منوبوهكن ڤرساتوان.
تياد سسياڤا ڤون بوليه دڤقسا منجادي اهلي مان٢ ڤرتوبوهن.
ڤركارا 21.
ستياڤ اورڠ برحق مڠمبيل بهاڬين دالم كراجأن نڬاراڽ، سچارا لڠسوڠ اتاو ملالؤي واكيل٢ يڠ دڤيليه دڠن بيبس.
ستياڤ اورڠ عداله برحق كڤد ڤلواڠ سامرات كڤد ڤرخدمتن عوام دالم نڬاراڽ.
كماهوان رعيت هندقله منجادي اساس كويباوأن كراجأن; كماهوان اين هندقله دبوقتيكن ملالؤي ڤيليهنراي بركالا يڠ سجاتي يڠ مان هندقله دأداكن سچارا سجاڬت دان سامرات دان هندقله دأداكن سچارا اوندي سوليت اتاو ملالؤي اچارا ڤڠوندين بيبس يڠ كتارا.
ڤركارا 22.
ستياڤ اورڠ، سباڬاي اڠڬوتا مشاركت، عداله برحق كڤد كسلامتن سوسيال دانس برحق منجاديكن سواتو كڽاتأن، ملالؤي اوسها نڬارا دان كرجاسام انتارا بڠسا دان منوروت اورڬانيساسي دان سومبر٢ دالم نڬارا ماسيڠ٢، حق٢ ايكونومي، سوسيال دان كبودايأن يڠ ترمستي باڬي كموليأنڽ دان ڤركمبڠن بيبس كڤريبادينڽ.
ڤركارا 23.
ستياڤ اورڠ عداله برحق كڤد ڤكرجأن، كڤد ڤميليهن ڤكرجأنڽ سچارا بيبس، كڤد كأدأن٢ ڤكرجأن يڠ عاديل دان برفائده باڬيڽ دان كڤد ڤرليندوڠن درڤد ڤڠڠڬورن.
ستياڤ اورڠ، تنڤا سبارڠ ڤمبيذأن، عداله برحق كڤد ڤڠڬاجين يڠ سام باڬي كرجا يڠ سام.
ستياڤ اورڠ يڠ بكرجا عداله برحق كڤد ڤمبايرن سارأن يڠ عاديل دان برفائده باڬيڽ يڠ مان ممڤستيكن بوات ديري دان كلوارڬڽ سواتو كهيدوڤن سسواي دڠن كموليأن مأنسي، دان يڠ مان دتمبه، جك ڤرتو، اوليه چارا٢ ڤرليندوڠن سوسيال يڠ لائنڽ.
ستياڤ اورڠ برحق منوبوه دان منجادي اهلي كساتوان سكرجا باڬي ممڤرليندوڠي كڤنتيڠن كڤنتيڠنڽ.
ڤركارا 24.
ستياڤ اورڠ عداله برحق كڤد ريهات دان ماس لاڤڠ، ترماسوق باتسن مناسبه كأتس ماس بكرجا دان چوتي برڬاجي يڠ بركالا.
ڤركارا 25.
ستياڤ اورڠ عداله برحق كڤد سواتو طرف هيدوڤ يڠ ممادائ باڬي كصيحتن دان كباجيقن ديري دان كلوارڬڽ، ترماسوقله ماكنن، ڤاكاين، ڤرومهن دان ڤڠاوسن ڤراوبتن سرتا ڤرخدمتن سوسيال يڠ ڤرلو، دان برحق كڤد ڤرليندوڠن كتيك برلاكوڽ ڤڠڠڬورن، كساكيتن، كتيدقاوڤايأن، دڤرجندأن، كعزورن اتاو لائن٢ ككورڠن كهيدوڤن دالم كأدأن د لوار كاولنڽ.
ايبو دان انق عداله برحق كڤد جاڬأن سرتا بنتوان خاص. سموا كانق٢، سمادا دلاهيركن د دالم ماهوڤون د لوار نكاح، هندقله منعمتي ڤرليندوڠن سوسيال يڠ سام.
ڤركارا 26.
ستياڤ اورڠ عداله برحق كڤد ڤلاجرن. ڤلاجرن هندقله دبريكن ڤرچوما، سكورڠ كورڠڽ ڤادا ڤريڠكت اول دان اساسڽ. ڤلاجرن ڤريڠكت اول هندقله دواجبكن. ڤلاجرن تيكنيكل سرتا ڤروفيسيونل هندقله دسدياكن اونتوق عموم دان ڤلاجرن تيڠڬي هندقله ممڤوڽاي اكسيس يڠ سامرات كڤد سموا اورڠ اتس داسر كبوليهن.
ڤلاجرن هندقله دتوجوكن كڤد ڤركمبڠن سڤنوهڽ كڤريبادين مأنسي دان كأره ممڤركوكوهكن لاڬي راس حرمت باڬي حق٢ دان كبيبسن اساسي مأنسي، لاڽ هندقله مموڤوق ڤرسفهمن، كصبرن دان ڤرصحابتن د كالڠن سموا نڬارا، بڠسا اتاو كومڤولن٢ اڬام، دان هندقله مماجوكن سڬالا كڬياتن بڠسا٢ برساتو دمي ممليهارا كأمانن.
ايبو باڤ ممڤوڽاي حق تردهولو اونتوق مميليه جنيس ڤلاجرن يڠ اكن دبريكن كڤد انق٢ مريك.
ڤركارا 27.
ستياڤ اورڠ برحق سچارا بيبس مڠمبيل بهاڬين دالم كڬياتن كبودايأن مشاركتڽ، منعمتي كسنين دان سام٢ مراسائ كماجوان سائنس دان فائده فائدهڽ.
ستياڤ اورڠ عداله برحق كڤد ڤرليندوڠن كڤنتيڠن٢ مورل دان كبندأن حاصيل دري سبارڠ ڤڠحاصيلن سائنس، كسوسسترأن اتاو كسنين يڠ مان اياڽ عداله ڤنچيڤتاڽ.
ڤركارا 28.
ستياڤ اورڠ عداله برحق كڤد سواتو سوسونن سوسيال دان انتارابڠسا دالم مان حق٢ اساسي دان كبيبسن يڠ ترمكتوب دالم ڤراشتهارن اين بوليه دجاديكن كڽاتأن سڤنوهڽ.
ڤركارا 29.
ستياڤ اورڠ ممڤوڽاي كواجيڤن ترهادڤ مشاركت هاڽ دالم مان ڤركمبڠن كڤريبادينڽ سچارا بيبس دان سلوروهڽ ترموڠكين.
دالم مڠعملكن حق٢ دان كبيبسنڽ، ستياڤ اورڠ ترتعلوق هاڽ كڤد باتسن٢ سڤرتي يڠ دتنتوكن اوليه اوندڠ٢ سماتا مات باڬي توجوان منجامين ڤڠيعترافن دان ڤڠحرمتن يڠ سڤاتوتڽ ترهادڤ حق٢ دان كبيبسن اورڠ لائن دان اونتوق مندكتي كڤرلوان٢ سڤاتوتڽ باڬي اخلاق، كتنترمن عوام دان كباجيقن عموم دالم سواتو مشاركت يڠ ديموكراتيك.
حق٢ دان كبيبسن اين تيدق بوليه سام سكالي دعملكن سچارا برتنتڠن دڠن توجوان٢ دان ڤرينسيڤ٢ بڠسا٢ برساتو.
ڤركارا 30.
تياد اڤ٢ جوا دالم ڤراشتهارن اين بوليه دتفسيركن سباڬي سديا ترسيرت ممبريكن كڤد مان٢ نڬارا، كومڤولن اتاو ڤرسأورڠن سبارڠ حق اونتوق مليبتكن ديري دالم اڤ٢ كڬياتن اتاو ملاكوكن اڤ٢ ڤربواتن دڠن توجوان مموسنهكن اڤ٢ حق دان كبيبسن يڠ ترمكتوب دالم ڤراشتهارن اين.


text:
Batu Bersurat Terengganu
رسول الله دڠن يڠ اورڠ سيا بر مريك ؟
؟ ڤدا ديوت مليا راي بري همبا منڬهكن اڬام اسلام
دڠن بنر بچارا درما مرقسا بڬي سكلين همبا ديوت مليا راي
دبنواكو اين. ڤننتو اڬاما رسول الله صلى الله عليه وسلم راجا
مند ليكا يڠ بنر بچارا سبله ديوت مليا راي ددالم
بهومي. ڤننتوا ايتو فرض ڤدا سكلين راجا مند
ليكا اسلام منوروت ستيته ديوت مليا راي دڠن بنر
بيچارا برباذيكي بنوا ڤننتوا ايتو مك تيته سري ڤادوك
تهن مندودقكن تامرا اين دبنوا ترنڬانو ادفرتام اد
جمعة دبولن رجب دتاهن سرطان دسسنكلا
بڬندا رسول الله تله لالو توجه راتس دوا
كلورڬا دبنوا جاو ... ؟
داتغ بريكن. كامڤـ(ت) ... (ا)ورڠ برڤهوتغ
جاڠن مڠامبل (ك) ... ؟ هيلڠكن امس
كليما درما بارڠ اورڠ ... (مر)ديكا
جاڠن مڠامبل توڬل بوت ... (ت) امسڽ
جكيا امبل هيلڠكن امس. كانم درما بارڠ
اورڠ بربوت بلا چارا لاكي لاكي ڤرمڤون ستيته
ديوت مليا راي جك مرديكا بوجن ڤالو
سراتس راوتن. جك مرديكا براستري
اتوا ڤرمڤون برسوامي دتانم هڠڬن
ڤڠڬڠ دهمبالڠ دڠن باتو ماتيكن
جك انكر ... همبالڠ جك انق مند ليكا
بوجن دانداڽ سڤولوه تڠه تيڬا جكيا ...
منتري بوجن دانداڽ توجه تاهل سڤا(ها) ...
تڠه تيڬا. جك تتوا بوجن دنداڽ ليما تاهـ(ل) ...
توجه تاهل سڤاها ماسق بندارا. جك او(رڠ) ...
مرديك. كتوجه درما بارڠ ڤرمڤون هندق ...
تيدا داڤت براسوامي جكيا بربوت بلاچارا ؟
تدا بنر دانداڽ ستاهل سڤاها. كسمبيلن درما
سري ڤادوك تهن سياڤا تيدا ؟ دانداڽ
(در)ما جك انقكو اتوا ؟ اتوا چوچوكو اتوا كلورڬاكو اتوا انق
تمرا اين سڬال اسي تمرا اين بارڠ سيافا تيدا منوروت تمرا اين لعنة ديوت مليا راي
دجاديكن ديوت مليا راي بڬي يڠ لنڬر اچارا تمرا اين.


text:
ورنا ميرە دان ھيتم ملامبڠکن ڤمباڠونن MSU يڠ ديناميک دان سأيمبڠ. ورنا ميرە منچرمينکن سماڠت جيتو MSU ددالم بيدڠ ڤڠاجين ماناکالا ورنا ھيتم ڤولا ملامبڠکن ڤراوبھن دان چابرن يڠ دتمڤوھي. ورنا ڤوتيھ ڤولا ملامبڠکن کسوچين سرتا علمو يڠ ڤرلو دتونتوت ايت تياد سمڤادنڽ دMSU.
بوڠا کبڠساٴن مليسيا، بوڠا راي سچارا سيمبوليکڽ مماڤرکن MSU سباگاي سبواە اونيۏرسيتي يڠ مڠوتاماکن نيلاي٢ کبوداياٴن مليسيا. کلوڤق ميرە دان ڤوتيھ مڠگامبرکن کسوڠگوھن MSU ماناکالا تيتيق ڤوتيھ تربسر برمقصود کسدياٴن MSU مماٴينکن ڤراننڽ دتاھڤ گلوبل. بوڠا راي سچارا کسلوروھنڽ ملامبڠکن کھيدوڤن ملالوٴي ڤنکنن MSU ددالم بيدڠ ڤروبتن دان ساٴينﺱ کصيحتن. کلوڤق بربنتوق 'M' مواکيلي ڤڠوروسن ماناکالا گاي ۏيسوال کلوڤق ترسبوت ملامبڠکن کورسوس٢ ساٴينﺱ معلومت دان کجوروتراٴن يڠ دتاورکن. کلوڤق بربنتوق 'M' ايت جوگ ممباوا مقصود صفة ڤڽايڠ يڠ دتکنکن دMSU. بيلڠن کلوڤق ترسبوت، ملامبڠکن ليم ميسي MSU کأره ڤنجاناٴن گرادوان اتاو مودل انسان برويباوا ملالوٴي قاعدە ڤمبلاجرن ترکيني.


text:
Selasa, 23 Ogos 2011
خطبة عيد الفطري 1432
KHUTBAH PERTAMA اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 2 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُتُنَّ إِلا وَأَنْتُمْ مُسْلِمُوْنَ ..... فرمان الله دالم ايات 7 دان 10 سورة الشمس : وَنَفْسٍ وَمَاسَوَّاهَا﴿٧﴾فَأَلْهَمَهَا فُجُورَهَا وَتَقْوَاهَا﴿٨﴾قَدْ أَفْلَحَ مَن زَكَّاهَا ﴿٩﴾وَقَدْ خَابَ مَن دَسَّاهَا مقصودڽ : دمي ديري مأنسي دان يڠ مڽمڤورناکن کجادينڽ ﴿دڠن کلڠکاڤن يڠ سسواي دڠن کادأنڽ﴾; سرتا مڠإلهمکنڽ ﴿اونتوق مڠنل﴾ جالن يڠ ممباواڽ کڤد کجاهتن، دان يڠ ممباواڽ کڤد برتقوى; سسوڠݢوهڽ برجاياله اورڠ يڠ منجاديکن ديريڽ - يڠ سديا برسيه - برتمبه-تمبه برسيه ﴿دڠن ايمان دان عمل کباجيقکن﴾، دان سسوڠݢوهڽ همڤاله اورڠ يڠ منجاديکن ديريڽ - يڠ سديا برسيه - ايت سوسوت دان تربنم کبرسيهنڽ ﴿دڠن سبب ککوتورن معصية﴾. مسلمين دان مسلمات يڠ درحمتي الله، سلامت هاري راي عيدالفطري داوچڤکن کڤد سلوروه قوم مسلمين دان مسلمات. کيت بارو سهاج ملالوءي تربية رمضان يڠ مروڤاکن سواتو ڤروسيس دالم ملاهيرکن همبا الله يڠ برتقوى. انتارا چيري همبا الله يڠ برتقوى سباݢايمان يڠ دسبوت اوليه ابن مسعود اياله سنتياس منطاعتي الله دان تيدق مڠيڠکاري ڤرينتهڽ ترماسوق کتيك مڽمبوت هاري راي. تندا طاعة ماريله کيت ڤنوهي هاري راي کيت دڠن عمل عبادة دسمڤيڠ منجأوهي لارڠن الله سڤرتي ممبوك عورة، ڤرݢاولن بيبس انتارا للاکي دان ڤرمڤوان، هيبورن ملمڤاو دان سباݢايڽ. چيري همبا الله يڠ تقوى جوݢ سنتياس مڠيڠاتي الله دان تيدق ملوڤأيڽ. بوقتيکن ديري کيت سباݢاي همبا الله بوکنڽ همبا رمضان ايأيت جاڠن ڤد بولن رمضان سهاج کيت ملاوان هوى نفسو سداڠکن بيلا مڽمبوت هاري راي مك کيت منجادي همبا کڤد نفسو يڠ مڽوروه کڤد کجاهتن. چيري همبا الله يڠ برتقوى ستروسڽ اياله سنتياس برشکور کڤد الله دان تيدق مڠکوفوري نعمتڽ. تيدقکه کيت براس مالو مڽمبوت هاري راي دڠن عمالن معصية سداڠکن هاري راي اداله انوݢره الله. إي عبارة کيت مڽرتاي مجليس جمڤوتن اورڠ تتاڤي ملاکوکن ڤرکارا يڠ تيدق دسوکأي اوليه توان رومه. سمڤنا مڽمبوت هاري راي جوݢ ماريله کيت سام-سام بردعاء اݢر داڤت منچاڤي تاورن الله يڠ دجنجيکن سڤنجڠ رمضان بارو لالو ايأيت رحمة، کأمڤونن دوسا دان دجأوهکن درڤد عذاب نراك. کيت تيدق ماهو ترماسوق دالم ݢولوڠن يڠ جأوه درڤد رحمة الله سباݢايمان يڠ دبريتاهو اوليه نبي محمد ايأيت ݢولوڠن يڠ کلوار درڤد رمضان دالم کادأن دوساڽ بلوم لاݢي دأمڤوني اوليه الله. ايڠتله بهاوا کيت بوکن ماهو مڽمبوت هاري راي ددنيا سهاج سباليقڽ أڤ يڠ لبيه کيت إيغينکن اياله مڽمبوت هاري راي دالم شرݢ الله د اخيرة ننتي. اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ رنوڠيله سواتو حديث يڠ دروايتکن اوليه امام بخاري دان مسلم : قال الرسول : مَنْ أَحَبَّ أَنْ يُبْسَطَ لَهُ فِى رِزْقِهِ وَيُنْسَأَ لَهُ فِى أَثَرِهِ فَلْيَصِلْ رَحِمَهُ مقصودڽ : سسياڤا يڠ ماهو دلواسکن رزقيڽ دان دڤنجڠکن عمورڽ مك هندقله دي مڠهوبوڠکن صلة الرحم ݢما تکبير ممبسرکن الله دان تحميد مموجي الله يڠ برکومنداڠ ستياڤ کالي تيباڽ هاري راي مستيله مرسڤ کدالم هاتي سانوباري بوکن ستاکت دسبوت دمولوت سهاج. ڤاستيکن لأوڠن هاري راي ايت دجاديکن إقرار طاعة ستيا کڤد الله دالم ستياڤ تيندق تندوق کيت ترماسوق مڽمبوت هاري راي يڠ مروڤاکن هاري ݢمبيرا. نعمة هاري راي اين مستي دݢوناکن اونتوق مراڤتکن لاݢي هوبوڠن ککلوارݢأن دان صلة الرحم سسام کيت. هوبوڠن اين سماکين رڠݢڠ والاو ڤون کموداهن ڤرهوبوڠن دان سيستيم معلومت سماکين چڠݢيه. ماسيڠ-ماسيڠ سيبوق دڠن اوروسن سهيڠݢ سواسان کاسيه سايڠ تراباي يڠ ممبري کسن بوکن سهاج دالم کلوارݢ ماله ملارت کڤد مشارکة سکيتر. کيس ڤرچراين يڠ سماکين منيڠکت کتيك مشارکة سماکين ترڤلاجر دسببکن سوامي اتاو استري ݢاݢل منجالنکن تڠݢوڠجواب رومهتڠݢ، هارڤن اونتوق هيدوڤ ميواه تيدق ترچاڤاي، اخلاق ڤاسڠن يڠ تيدق باءيك، مڠوتاماکن کاون لبيه درڤد ڤاسڠن دسمڤيڠ چمڤور تاڠن ڤيهق کتيݢ سباݢاي ڤڠهاسوت ترماسوق اهلي کلوارݢ تردکت دان فکتور لاين. بݢيتو جوݢ ڤندرأن ترهادڤ أنق-أنق دتمبه دڠن مسئلة ڤندرهاکأن ترهادڤ کدوا ايبوباڤ يڠ سماکين منجادي-جادي. اوليه ايت ݢوناكنله ڤلواڠ هاري راي إين ددالم مڽوبورکن کمبالي کاسيه سايڠ سوڤاي کيت تيدق ترماسوق دالم ݢولوڠن يڠ مموتوسکن صلة الرحيم اڤاته لاݢي منجادي ݢولوڠن يڠ دجأوهکن درڤد رحمة الله سباݢايمان يڠ ڤرنه دڤرايڠتکن اوليه نبي محمد ايأيت انق يڠ سمڤت هيدوڤ برسام کدوا ايبوباڤ اتاو ساله سأورڠ درڤد کدواڽ نامون تيدق بروسها بربوات باءيك کڤد ايبوباڤ دڠن ڤلباݢاي ألسن. بتاڤ راماي ايبوباڤ يڠ سڠݢوڤ ماتي دمي مماستيکن انقڽ تروس هيدوڤ سداڠکن بتاڤ راماي انق يڠ مڠيڠينکن ايبوباڤاڽ لکس ماتي سوڤاي تيدق لاݢي منجادي ببانن هيدوڤڽ. ايڠتله اسلام ملتقکن ايبوباڤ دتمڤت يڠ مليا. کريضأن الله ترلتق کڤد کريضأن ايبوباڤ، کمورکأن الله ترلتق کڤد کمورکأن ايبوباڤ. سکيراڽ ايبوباڤ کيت تله منيڠݢل دنيا جاڠن لوڤا اونتوق کيت دعاءکن کسجهترأن مريك کتيك برادا د عالم برزخ دان اخيرة ننتي. جاڠن هاڽ تاهو ماکن هرتا ڤوساك جريه ڤنت لتيه ايبوباڤ سداڠکن سڤوتوڠ دعاءکن ڤون سوسه أنتوق دڤنجتکن کحضرة الله بوات ايبوباڤ. لقسانکنله ڤرينته الله سباݢايمان ترسبوت دالم ايات 24 سوره الإسراء : وَاخْفِضْ لَهُمَا جَنَاحَ الذُّلِّ مِنَ الرَّحْمَةِ وَقُل رَّبِّ ارْحَمْهُمَا كَمَا رَبَّيَانِي صَغِيرًا مقصودڽ : دان هندقله اڠکاو مرنداه ديري کڤد کدواڽ کران بلس کاسيهن دان کاسيه سايڠمو، دان دعاءکنله (اونتوق مريك، دڠن برکات): واهاي توهنکو! چوچوريله رحمة کڤد مريك بردوا سباݢايمان مريك تله منچورهکن کاسيه سايڠڽ ممليهارا دان منديديقکو سمنجق کچيل لاݢي. مسلمين دان مسلمات يڠ دحرمتي سکالين، تربية رمضان يڠ بوکن سهاج مناهن ڤروت درڤد لاڤر داهݢ ماله درڤد سومبر حرام دسمڤيڠ مڠاول سلوروه ڤنچاإيندرا إيايت تاڠن، کاکي، مات، تليڠا، ليده، کمالوان ترماسوق هاتي درڤد ملاکوکن معصية کڤد الله دمان تربية اين سکيراڽ دحياتي بتول-بتول دالم کهيدوڤن سوده ڤاستي لاهير لبيه راماي ڤميمڤين سبايك سيدنا ابو بکر يڠ سنتياس مڠلوه بيمبڠ سکيراڽ ماسيه أدا والاو ڤون سإيکور کمبيڠ يڠ ترسڤيت د هوجوڠ نݢارا عقيبة بلياو تيدق سمڤت ممبنتوڽ. ڤاستي لاهير رامي ڤميمڤين سيهيبت سيدنا عمر الخطاب يڠ ڤرنه مڠوڠکڤ كات-كات سکيراڽ رعيت لاڤر مك اکو ايڠين منجادي اورڠ ڤرتام يڠ مراسأي لاڤر ايت دان سکيراڽ رعيت تله کڽڠ بيارله اکو اورڠ تراخير يڠ مراسأيڽ. سماکين راماي لاهير ڤميمڤين سعادل عمر بن عبدالعزيز يڠ سنتياس منکنکن سکيراڽ ڤميمڤين هيدوڤ دالم کميواهن مك رعيت تروس مندريتا دالم کميسکينن سباليقڽ سکيراڽ ڤميمڤين سڠݢوڤ ممبواڠ سݢالا ککايأن مك رعيت ڤاستي مراسأي نعمة ککايأن. کيت تيدق ماهو تروس مندڠر سروان اݢر رعيت برجيمت چرمت ترماسوق اراهن تربارو اݢر سوهو ألة ڤنديڠين اودارا د سموا باڠونن کراجأن اکن دتتڤکن تيدق کورڠ درڤد 24 درجه celsius سداڠکن کديامان راسمي 2 ڤميمڤين اوتام نݢارا منچچه RM10.2 جوتا باݢي بيل ايليکتريك دان RM1.9 جوتا اونتوق بيل اير اونتوق 5 تاهون إيأيت دري تاهون 2006 هيڠݢ 2010 د مان جك جملة ايت دبهاݢيکن مڠيکوت بولن، کراجأن ممبلنجاکن RM160,000 اونتوق بيل ايليکتريك دان RM33,000 اونتوق بيل اير سبولن. بتاڤ تيڠݢيڽ کوس واڠ نݢارا دهابيسکن بݢيتو سهاج کتيك رعيت دببنکن دڠن کنأيقكن هرݢ بارڠ دان تاريف ايليکتريك. ايت بلوم دکيرا لاݢي دڠن ڤروجيق ميݢا اونتوق منونجوق-نونجوق بوکن اونتوق کڤنتيڠن عوام دسمڤيڠ ڤچه أمانه دان رشوة يڠ مليبتکن berbilion-bilion هرتا رعية. اخيرڽ يڠ ڤاڤا ماکين ڤاڤا، يڠ کاي ماکين کاي. کيت جاڠن منجادي اورڠ يڠ مڽببکن سماکين جلس تيمبولڽ تندا قيامة انتاراڽ تيدق مڠمبيل برات تنتڠ ڤميليهن ڤميمڤين سباݢايمان اماران نبي محمد دالم سواتو حديث يڠ دروايتکن اوليه امام بخاري : فَإِذَا ضُيِّعَتِ الأَمَانَة فَانْتَظِرِ السَّاعَة قَالَ كَيْفَ إِضَاعَتُهَا قَالَ إِذَا وُسِّدَ الْأَمْرُ إِلَى غَيْرِ أَهْلِهِ فَانْتَظِرِ السَّاعَةَ مقصودڽ: مك اڤابيلا تله جلس ڤڽليويڠن ترهادڤ أمانة مك توڠݢوله کبيناسأن. تاڽ صحابة : باݢايماناکه برلاکوڽ ڤڽليويڠن. سبداڽ : اڤابيلا دسرهکن اوروسن مميکول أمانة کڤد بوکن اورڠ يڠ برکلايقکن مك توڠݢوله ساعة کهنچورن اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ فرمان الله دالم ايات 32 سورة فاطر : ثُمَّ أَوْرَثْنَا الْكِتَابَ الَّذِينَ اصْطَفَيْنَا مِنْ عِبَادِنَا ۖ فَمِنْهُمْ ظَالِمٌ لِّنَفْسِهِ وَمِنْهُم مُّقْتَصِدٌ وَمِنْهُمْ سَابِقٌ بِالْخَيْرَاتِ بِإِذْنِ اللَّـهِ ۚ ذَٰلِكَ هُوَ الْفَضْلُ الْكَبِيرُ مقصودڽ: کمودين کتاب ايت کامي واريثکن کڤد اورڠ-اورڠ يڠ کامي ڤيليه د انتارا همبا-همبا کامي، لالو د انتارا مريك ادا يڠ مڠانيايا ديري سنديري، اد يڠ برسدرهان دان اد يڠ برلومبا-لومبا بربوات کبأيقکن دڠن إذن الله، يڠ دمکين ايت اداله کورنيأن يڠ امت بسر برلالوڽ رمضان بوکن برارتي برڤيسهڽ کيت درڤد هيدوڤ برسام القرءان بوکن سهاج دري سودوت ڤمباچأن ماله مليڤوتي ڤماهمن ستروسڽ ڤلقسانأن سيستيم القرءان دالم ستياڤ اسڤيق کهيدوڤن ترماسوق عبادة خصوص، ايکونومي، ڤوليتيق، سوسيال دان سباݢايڽ. ايات 32 سورة فاطر چونتوهڽ مڠݢمبرکن 3 کلومڤوق مأنسي يڠ بربيذا ڤنديرين ترهادڤ القرءان ايأيت [1] ݢولوڠن يڠ مڠانيايأي ديري سنديري ايأيت ݢولوڠن يڠ کسالهن دوسا مريك لبيه باڽق درڤد ڤاهلا کبايقکن. سببڽ، مريك تيدق ممباچ القرءان، ممهمي اڤاته لاݢي برعمل دڠن ڤرينته الله ددالمڽ. عقيبة جاهل تنتڠ اݢام سنديري مك مريك موده تريکوت دڠن چارا هيدوڤ بارت يڠ بوروق ترماسوق مسئلة للاکي برڤاکاين دان برسيکڤ سڤرتي ڤرمڤوان يڠ دناماکن ڤوندان اتاو ڤرمڤوان برڤاکاين دان برڤراڠاي سڤرتي للاکي يڠ ديناماکن tomboy سماکين برتمبه. کادڠ-کادڠ سيکڤ مشارکة يڠ سوك مڠݢوناکن خدمة ڤوندان دالم مڠهياس ڤڠنتين ڤرمڤوان سداڠکن اي اداله حرام مڽببکن ڤڽاکيت اين سماکين مريبق. اڤ يڠ لبيه تروق بيلا مسئلة ڤنوکران جنتينا ملالوءي ڤمبداهن الة کلامين سوده برللواسا سهيڠݢ ادا تونتوتن محکمة اونتوق مڠإعتراف ڤنوکران جنتينا د کالڠن اومة اسلام سنديري. ايڠتله اماران نبي ملالوءي سواتو حديث يڠ دروايتکن اوليه امام بخاري درڤد ابن عباس کاتڽ : لَعَنَ النَّبِيُّ الْمُخَنَّثِينَ مِنْ الرِّجَالِ وَالْمُتَرَجِّلَاتِ مِنْ النِّسَاءِ مقصودڽ: نبي تله ملعنة ڤارا ڤوندان دري کالاڠن للاکي دان ڤارا ڤرمڤوان يڠ مڽروڤأي للاکي ايأيت دري سݢي ڤماکاين دان توتور کات [2] ݢولوڠن يڠ برسدرهان ايايت ݢولوڠن د مان کسالهن دوسا مريك سام باڽق دڠن ڤاهلا. مريك اداله ݢولوڠن يڠ ممباچ القرءان تتاڤي بلوم برسديا ملقساناکن ايسي کندوڠنڽ يڠ ترديري درڤد حکوم حکام الله. ايڠتله کيت کڤد سواتو اماران نبي يڠ برمقصود : اکن ظاهير د کالڠن اومتکو د اخير زمان، اورڠ يڠ ممباچ القرءان تتاڤي القرءان هاڽ سمڤأي کحلقومڽ سهاج تتاڤي تيدق سمڤي کدالم هاتي [3] ݢولوڠن يڠ برلومبا-لومبا بربوات کبأيقکن. مريك امت باڽق ملاکوکن کبأيقکن دان جارڠ ممبوات کسالهن. مريك اداله ݢولوڠن يڠ برسديا ملقساناکن حکوم القرءان دالم کهيدوڤن سهارين. اينله ݢولوڠن يڠ منداڤت کجايأن ددنيا دان اخيرة مسلمين دان مسلمات يڠ دبرکتي الله، فرمان الله دالم ايات 64 سورة آل عمران: قُلْ يَا أَهْلَ الْكِتَابِ تَعَالَوْا إِلَىٰ كَلِمَةٍ سَوَاءٍ بَيْنَنَا وَبَيْنَكُمْ أَلَّا نَعْبُدَ إِلَّا اللَّـهَ وَلَا نُشْرِكَ بِهِ شَيْئًا وَلَا يَتَّخِذَ بَعْضُنَا بَعْضًا أَرْبَابًا مِّن دُونِ اللَّـهِ ۚ فَإِن تَوَلَّوْا فَقُولُوا اشْهَدُوا بِأَنَّا مُسْلِمُونَ مقصودڽ : کاتاکنله ﴿واهاي محمد﴾: "واهاي اهلي کتاب، ماريله کڤد ساتو کلمة يڠ برسمأن انتارا کامي دڠن کامو، ايأيت کيت سموا تيدق مڽمبه ملأينکن الله، دان کيت تيدق سکوتوکن دڠنڽ سسواتو جوا ڤون; دان جاڠن ڤولا سباهاݢين دري کيت مڠمبيل اکن سباهاݢين يڠ لاين اونتوق دجاديکن اورڠ-اورڠ يڠ دڤوجا دان دديوا-ديواکن سلاين دري الله". کمودين جك مريك ﴿اهلي کتاب ايت﴾ برڤاليڠ ﴿اڠݢن منريما﴾ مك کاتاکنله کڤد مريك: "سقسيکنله کامو بهاوا سسوڠݢوهڽ کامي اداله اورڠ-اورڠ اسلام" کيت مڽمبوت هاري راي تاهون اين دالم سواسان سمبوتن کمرديکأن نݢارا کالي ك-54 نامون هوبوڠن انتارا قوم دان اݢام باݢايکن تروس دلندا مسئلة بسر تراوتما ايسو قوم دان اݢام دجاديکن مودال ڤوليتيق دمي کڤنتيڠن ديري بوکنڽ ماهو دسلسايکن سباݢايمان يڠ دأجر اوليه اسلام. اڤي ڤرقومن دان ڤربالهن اݢام دهاڠت ملالوءي tv، راديو، اخبار، اينترنيت اݢر رعية منجادي ريساو دان منچاري جالن سيڠکت اونتوق تروس مڠکلکن کظاليمن ڤميمڤين. مسئلة مرتد يڠ کمبالي هاڠت دبيچارا تاهون اين برمولا دڠن جواڤن منتري دالم ڤرليمين بهاوا محکمة شرعية منريما 863 کيس ڤرموهونن اونتوق منوکر ستاتوس اݢام اسلام دري تاهون 2000 هيڠݢ 2010 دمان 168 دلولوسکن والاو ڤون سلڤس ايت ڤلباݢاي ألسن دبريکن سمأدا يڠ دلولوسکن بوکن مرتد تتاڤي دصحکن تيدق اسلام سجق اول لاݢي دان السن کسيلاڤن نام فموهون سڤرتي نام اورڠ اسلام سهيڠݢ دتوليس براݢام اسلام تتاڤي اڤابيلا درجوع سمولا مك دتوکر ستاتوس کڤد بوکن اسلام. اداڽ اومة اسلام يڠ ترڤقسا منريما بنتوان ݢريجا دان کويل اتس السن ڤايه منداڤت بنتوان کباجيقکن دان زکاة د مان إي دبيمباڠي دمرتدکن دڠن چارا هالوس. بݢيتو جوݢ دعوأن اد ݢورو tuisyen مڠاجر موريدڽ براݢام اسلام مڽاڽيکن لاݢو مموجي کبسرن نبي عيسى. سبواه ڤوسة tuisyen دان سکوله يڠ تله مڠاجر موريد-موريد اسلام تاهون 1 تنتڠ ڤرکارا-ڤرکارا يڠ ممبابيتکن اݢام کريستيان. دلاڤورکن جوݢ، موريد يڠ بلاجر سچارا ڤرچوما درڤد سکومڤولن ڤمودا-ڤمودا بوکن بربڠسا ملايو تله دأجر مڽاڽيکن لاݢو مموجي نبي عيسى سمبيل منونجوقکن إشارة تاڠن سيمبول صليب. سلأين ايت، موريد-موريد ايت جوݢ دکاتاکن، ممڤو برچريتا قيصه نبي عيسى، ترماسوق نبي عيسى دصليب دان دتراڤکن اجارن کريستيان سچارا هالوس کتيك بلاجر. بريتا-بريتا اين سموا واجب دبري ڤرهاتين دڠن ببراڤ تيندقكن سݢرا ايأيت [1] اوندڠ-اوندڠ مرتد واجب دݢوبل سݢرا دسمڤيڠ ڤڠواتکواسان اوندڠ-اوندڠ مڽکت اورڠ بوکن اسلام درڤد ممرتدکن اومت اسلام [2] اڤ يڠ لبيه ڤنتيڠ اياله علمو اݢر اومت اسلام بوکن سهاج تيدق موده دڤرداي ماله ممڤو ممبري ڤنجلسن اسلام ترهادڤ بوکن اسلام [3] دري سݢي کباجيقکن اومة اسلام مستي دأمبيل تاهو اوليه سموا ڤيهق تراوتما ڤميمڤين اݢر مريك تيدق مناݢيه سيمڤاتي درڤد بوکن اسلام [4] ڤمرکاسأن دعوة اسلام کران کيت سڤاتوتڽ براس مالو دڠن کادأن ڤرکمبڠن اسلام د ايروڤه د مان مڠيکوت سواتو کاجين دالم ستياڤ 4 ورݢ بارت سأورڠ درڤدڽ اداله مسلم دان ڤنليتي بارت مڠڠݢرکن دالم 50 تاهون کهادڤن ايروڤه اکن منجادي ساله ساتو ڤوست اوتام ڤرکمبڠن اسلام. ڤادري ملاهيرکن کبيمبڠن اڤابيلا ݢريجا سلوروه دنيا سماکين لڠڠ دان باڽق يڠ برتوکر منجادي مسجد. [5] ڤرلو دڤرباڽقکن لاݢي dialog انتارا علماء اسلام دڠن اورڠ بوکن اسلام اݢر اڤي ڤربالهن انتارا اݢام داڤت دڤادمكن. ايسو اݢام مستي دسلسايکن چارا اݢام بوکن ملالوي هوى نفسو کران اي بوليه ممباوا کروݢين دان کروسقکن. ڤرونداڠن، علمو دان دعوة مستي برݢرق سلاري اݢر دعوة اسلام کمبالي برکمبڠ ڤست دان ڤرموسوهن ترهادڤ اسلام داڤت دتاڠني دڠن ڤنوه بيجقسان. کيت تاهو بهاوا يهودي دان کريستيان سنتياس مموسوهي اسلام تتاڤي دڠن کبيجقسنأن کيت بردڤن دڠن جاروم دان سنجات مريك سڤاستيڽ اکن ترسرله بهاوا اسلام ايت اݢام يڠ ترتيڠݢي تياد اݢام دان سيستيم لاين يڠ داڤت مننديڠي اسلام. اسلامله نسچاي کيت سلامت دنيا اخيرة. بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ KHUTBAH KEDUA اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ ، وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ ، اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ فرمان الله دالم ايات 22 سوره الرعد : وَالَّذِينَ صَبَرُوا ابْتِغَاءَ وَجْهِ رَبِّهِمْ وَأَقَامُوا الصَّلَاةَ وَأَنفَقُوا مِمَّا رَزَقْنَاهُمْ سِرًّا وَعَلَانِيَةً وَيَدْرَءُونَ بِالْحَسَنَةِ السَّيِّئَةَ أُولَـٰئِكَ لَهُمْ عُقْبَى الدَّارِ مقصودڽ : دان اورڠ-اورڠ يڠ صبر کران مڠهارڤکن کريضأن توهن مريك سمات-مات، دان منديريکن سمبهيڠ، سرتا مندرماکن دري اڤ يڠ کامي کورنياکن کڤد مريك، سچارا برسمبوڽي اتاو سچارا تربوك; دان مريك ڤولا منولق کجاهتن دڠن چارا يڠ باءيك; مريك ايت سمواڽ اداله دسدياکن باݢيڽ بالسن يڠ سبايك-بأيكڽ ڤد هاري اخيرة; مسلمين دان مسلمات يڠ درحمتي الله تکبير کمناڠن يڠ دلأوڠکن اداله تندا کجايأن دالم تربية رمضان يڠ تله کيت سام-سام لالوي اونتوق لاهير سباݢاي اومت يڠ بݢيتو يقين دڠن سيستيم القرءان دسمڤيڠ تربية ملالوي عبادة ڤواسا دان زکاة فطرة مڽوبورکن لاݢي ڤراسأن مڠمبيل برت تنتڠ ڤندريتأن سودارا سأݢام يڠ لأين تراوتما د فلسطين، عراق، أفغانستان، سلاتن تايلاند يڠ دلندا ڤڤراڠن. تيدق کتيڠݢالن کريسيس کبولورن دان ڤراڠ سودارا د صوماليا يڠ ممرلوکن ڤرهاتين دان بنتوان يڠ سواجرڽ درڤد کيت سموا. ببراڤ نݢارا اومة اسلام يڠ لأين سداڠ مڠهادڤي ڤراڠ سودارا کران ماهو مڠݢنتيکن ڤميمڤين يڠ ظاليم سڤرتي د شريا ستله موسوه اسلام ممأينکن ڤرانن بسر ملالوي NATO دالم مڠݢوليڠکن غضافي د ليبيا. تومبڠڽ ڤميمڤين diktator ساتو دمي ساتو تراوتما دبومي عرب دان افريکا برمولا د تونيسيا دايکوتي مصر مربق کيمن مڽدارکن سموا ڤيهق بهاوا تياد کراجأن يڠ ممڤو ککل تراوتما جك دڤرينته سچارا ظاليم. کيت دعاءکن سموݢ ڤرتوکران ڤميمڤين بارو لبيه مڠونتوڠکن اسلام دان اومتڽ بوکنڽ منروسکن لاݢي کظاليمن دان جاهلية ڤميمڤين سبلوم اين. ڤميمڤين نݢارا کيت سواجرڽ بلاجر درڤد اڤ يڠ برلاکو اݢر تيدق تروس کماروق اونتوق ممڤرتاهن کواس دڠن چارا يڠ برچڠݢه دڠن سيستم demokrasi اڤاته لاݢي اسلام. کتيك ماهو مرونتوهکن ڤڠواسأن يهودي ترهادڤ دنيا جوݢ مك کيت واجب مڽوکوڠ اوسها مورني کراجأن نݢري کلنتن يڠ سداڠ بروسها ممڤرکاسکن سمولا ڤڠݢونأن دينار امس دان درهم ڤيراق ترماسوق مولأي تاهون اين ملنچر ڤمبايرن زکاة دڠن دينار دان درهم. اوليه ايت ماريله کيت سام-سام مميليقي دان مڠݢونا دينار دان درهم يڠ سميمڠڽ لبيه ستابيل بربنديڠ واڠ کرتس يڠ تربوك کڤد ڤنيڤوان دان کروݢين يڠ کتارا. نيلاي واڠ کرتس يڠ هاڽ برسندار کڤد کڤرچايأن ڤڠݢونا سمات-مات سڤاستيڽ سواتو هاري ننتي نيلايڽ تيدق لبيه درڤد کرتس بوروق سهاج. کيت هاري اين دتيڤو دڠن اصطلاح infilasi يڠ مڽببکن هرݢ بارڠ نأيك سداڠکن يڠ سبنرڽ هرݢ بارڠ تيدق نأيك سباليقڽ نيلاي واڠ کرتس يڠ جاتوه مرودوم. سام-سام کيت برفيکير باݢايمانا اميريکا شريکة يڠ دکواسأي اوليه يهودي يڠ مميليقكي جملة هوتڠ ڤاليڠ تيڠݢي ددنيا تتاڤي ممڤو مڠواسأي کيت. سيستيم يهودي ملتقکن اورڠ برهوتڠ لبيه کاي درڤد اورڠ برهرتا ملالوي ڤنيڤوان يڠ دچيڤتا. تاڽله ديري کيت سمأدا يهودي يڠ هيبت اتاو کيت يڠ بودوه کران تروس منجادي همبا کڤد سيستيم يهودي. يهودي اکن تروس برادا دأتس جك کيت تروس ريلا دڤربودوهکن سلاما-لاماڽ اونتوق برادا د باوه اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ سلامت هاري راي عيد الفطري داوچڤكن كڤد سلوروه قوم مسلمين دان مسلمات.باڽقكن برصدقه اڬر مريك يڠ ممرلوكن بنتوان توروت برڬمبيرا دان زيارهيله سانق سودارا ڤد هاري يڠ مليا اين باڬي مراڤتكن لاڬي تالي ڤرسودارأن.ربوتله ڤلواڠ اونتوق منمبهكن ساهم اخيرة دڠن برڤواس انم هاري دبولن شوال باڬي مڽاهوت سبدا نبي : مَنْ صَامَ رَمَضَانَ ثٌمَّ أَتْبَعَهٌ سِتًّا مِنْ شَوَّال كَانَ كَصِيَامِ الَّدهْرِ ﴿ رواه مسلم ﴾ مقصودڽ : سسياڤ يڠ تله برڤواس فرض رمضان كمودين دايكوتي ڤولا دڠن برڤواس انم هاري د بولن شوال مك اداله ڤهلاڽ سڤرتي دي برڤواس سڤنجڠ تاهون. اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرْ إِخْوَانَنَا المُسْلِمِيْنَ فِى عِرَاق وَفِى فَلَسْطِين وَفِى كَشْمِيْر وَفِى الهِنْد وفى أفغانستانِ وَفِى شِيْشَان وَفِى جَنُوْبِ بِلِيِبين وَفِى إينْدُوْنِيْسِيَا وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ. اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
Disunting oleh Ibnu Atiq pada 11:25:00 PM
Label: Khutbah Eidil Fitri, khutbah terbaru
0 komentar:
Langgan: Catat Ulasan (Atom)


text:
ادب ڤنونتوت علمو
منونتوت علمو اداله ساتو کهروسن باݢي کيت قوم مسلمين. باڽق سکالي داليل يڠ منونجوقکن کاوتامأن علمو، ڤارا ڤنونتوت علمو دان يڠ مڠاجرکنڽ. ادب-ادب دالم منونتوت علمو يڠ هاروس کيت کتاهوي اݢر علمو يڠ کيت تونتوت برفاءيده باݢي کيت دان اورڠ يڠ اد د سکيتر کيت ساڠتله باڽق. ادب-ادب ترسبوت د انتاراڽ اداله:.
إخلاص کران الله.
هندقڽ نية کيت دالم منونتوت علمو اداله کران الله تعالى دان اونتوق نݢري اخيرة. اڤابيلا سساورڠ منونتوت علمو هاڽ اونتوق منداڤتکن ݢلرن اݢر منداڤتکن کدودوکن يڠ تيڠݢي اتاو نية يڠ سجنيسڽ، مک رسول الله تله ممبري ڤريڠاتن تنتڠ حال اين دالم سبداڽ :"بارڠسياڤا يڠ منونتوت علمو يڠ ڤلاجري هاڽ کارنا الله سداڠ اي تيدق منونتوتڽ کچوالي اونتوق منداڤتکن هرتا بندا دنيا، اي تيدق اکن منداڤت باو شرݢ ڤد هاري قيامة".﴿ هر: احمد، ابو،داود دان ابن ماجه
.اونتوق مڠهيلڠکن کجاهيلن ديريڽ دان اورڠ لاين.
سموا مأنسي ڤد مولاڽ اداله جاهيل. کيت برنية اونتوق مڠهيلڠکن کجاهيلن ديري کيت، ستله کيت منجادي اورڠ يڠ مميليقي علمو کيت هاروس مڠاجرکنڽ کڤد اورڠ لاين اونتوق مڠهيلڠ کجاهيلن دالم ديري مريک، دان تنتو ساج مڠاجرکن کڤد اورڠ لاين ايت دڠن برباݢاي چارا اݢر اورڠ لاين داڤت مڠمبيل فاءيده دري علمو کيت.اڤاکه دشرتکن اونتوق ممبري منفعة ڤد اورڠ لاين ايت کيت دودوق دمسجد دان مڠاداکن ساتو ڤڠاجين اتاوکه کيت ممبري مافات ڤد اورڠ لاين دڠن علمو ايت ڤد ستياڤ ساعت؟ جوابان يڠ بنر اداله يڠ کدوا; کارنا رسول الله برسبدا :"سمڤأيکنله دريکو والوڤون چوما ساتو ايات ﴿هر: بخاري﴾امام احمد برکات: علمو ايت تيدق اد بنديڠنڽ اڤابيلا نيةڽ بنر. ڤارا موريدڽ برتاڽ: باݢايماناکه يڠ دمکين ايت؟ بلياو منجواب: اي برنية مڠهيلڠکن کجاهيلن ديريڽ دان ديري اورڠ لاين.
مڠمالکن علمو يڠ تله دداڤتکن.
ترماسوق ادب يڠ تڤنتيڠ باݢي ڤارا ڤنونتوت علمو اداله مڠمالکن علمو يڠ تله دڤراوليهي، کران عمل اداله بواه دري علمو، باءيق ايت عقيدة، عباده، اخلاق اتاوڤون مواماله. کران اورڠ يڠ تله مميليقي علمو اداله سڤرتي اورڠ مميليقي سنجات. علمو اتاو سنجات ڤدڠ تيدق اکن اد ݢوناڽ کچوالي دعمالکن دݢوناکن
مڠحرمتي ڤارا علماء دان ممولياکن مريک.
ڤنونتوت علمو هاروس سلالو لاڤڠ دادا دالم منريما ڤربيذأن ڤنداڤت يڠ ترجادي د کالڠن علماء. جاڠن سمڤأي اي مڠومڤت اتاو منچلا علماء يڠ کبتولن کليرو د دالم مموتوسکن سواتو مسئله. مڠومڤت اورڠ بياسا ساج سوده ترماسوق دوسا بسر اڤاته لاݢي جک سساورڠ ايت اداله عاليم علماء.منچاري کبنرن دان صبرترماسوق ادب يڠ ڤاليڠ ڤنتيڠ باݢي کيت سباݢاي سأورڠ ڤنونتوت علمو اداله منچاري کبنرن دري علمو يڠ تله دداڤتکن. منچاري کبنرن دري بريتا يڠ سمڤأي کڤد کيت يڠ منجادي سومبر حکوم. کتيک سمڤأي کڤد کيت سبواه هاديث ميثلڽ، کيت هاروس منليتي لبيه دهولو تنتڠ کيسهوهيهن هاديث ترسبوت. کالاو سوده کيت تموکن بوقتي بهوا هاديث ايت اداله صحيح، کيت بروسها لاݢي منچاري معنى ﴿ڤڠرتين ﴾ دري هاديث ترسبوت. دالم منچاري کبنرن اين کيت هاروس صبر، جاڠن ترݢسا-ݢسا، جاڠن چڤت مراسا بوسن اتاو کلوه کسه. جاڠن سمڤأي کيت ممڤلاجري ساتو ڤلاجرن ستڠه-ستڠه، بلاجر ساتو کتاب سبنتر لالو ݢنتي لاݢي دڠن کتاب يڠ لاين. کالاو سڤرتي ايت کيت تيدق اکن منداڤتکن اڤ دري يڠ کيت تونتوت.د سمڤيڠ ايت، منچاري کبنرن دالم علمو ساڠت ڤنتيڠ کران سسوڠݢوهڽ ڤمباوا بريتا ترکادڠ ڤوڽا مقصود يڠ تيدق بنر، اتاو بارڠکالي دي تيدق برمقصود جاهت نامون دي کليرو دالم ممهمي سبواه داليل.والله \ءعالم.
دکوتيڤ دري" کتاب العلمي" شيخ محمد بن صالح الاوثايمين.﴿ابو لوطفي


text:
کڤدامو يا الله اکو برسراه
کران کو تاهو اڠکاو لبيه مڠرتي
اڤ يڠ ترلوکيس د چرمين وجهکو اين
اڤ يڠ ترسيرت دهاتي برسام عملي
کڤدامو يا الله اکو برتاڽ
اڤاکه اڠکاو اکن منريماکو کمبالي
اتاو هاروس مڠهيتوڠ لاݢي سݢالا جاس دان بقت
اتاو هاروس منچامڤقکو ترسيسيه تنڤا هرݢ ديري
دان ڤدمو يا الله اکو تيڠݢلکن
جواڤن يڠ بلوم کو تموکن
يڠ باکل اکو ننتيکن
بيلا مالم منجمڤوتکو لينا برادو
کڤدامو يا الله اکو سراهکن
جيوا دان راݢ جوا سݢالاڽ
اڤاکه اڠکاو اکن منريما ڤڽرهن اين
اڤاکه اڠکاو اکن منريماکو دالم کادأن بݢيني
يا الله.. امڤونيله دوساکو..


text:
"اورڠ اينديا مڠنالي يهودي سباڬاي سبواه اڬام توا سڤرتي هيندو. سڬالا انتيكاواتي دأڬوڠكن دان دأڠڬڤ سوچي. ايت انتارا ببراڤ ڬاريس داسر ڤوسيتيف. مريك مڠحرمتي يهودي يڠ بركوڤيه، برسمبهيڠ، تيدق ماكن حيوان-حيوان ترتنتو تله برلاروتن سجق زمان برزمان.
اورڠ اينديا لبيه ممباچ دري اورڠ اميريك.بوكو دجوال د ستياڤ چروق د همڤير سموا كوتا. دڠن چارا اين، اورڠ اينديا باڽق مڠنالي ڤنوليس نوۏيل يهودي. مريك مڠاڬومي ڤننتاڠن يهودي ترهادڤ موسوه مريك، يعني اورڠ عرب."
اولسن
ڤنوليس ڤرنه مڠولس كاءيتن هيندو دان يهودي. كالي اين، ڤنوليس مڠولس تنتڠ كاءيتن يهودي دان هيندو. حقيقتڽ، ڤڠانوت هيندو يڠ تيبا د نڬارا اين يڠ دباوا اوليه بريتيسه، اداله دڤرتوجوانكن اونتوق مروسقكن اسلام ايت سنديري سڤرتي اڤ يڠ تله ترجادي هاري اين. ڤڠانوت هيندو ساڠت تيدق توليرن، مندسق باڽق ڤركارا، منچابر اوندڠ-اوندڠ، دان منچابر اسلام. ڤڠانوت هيندو سماكين براني ممڤروتس دان مريك بوكن لاڬي كافير زيممي. كيني مريك كافير هربي.
يهودي ساڠت سايڠكن هيندو سباڬاي اڬين مريك. برداسركن ڤتيكن د اتس، كيت داڤت ليهت بهاوا يهودي دان هيندو ساليڠ ڤڠاروه ممڤڠاروهي دمي ڤرموسوهن. د نڬارا اين، سلاين اونتوق ممبالس دندم اتس ڤمرينتاهن اسلام يڠ مريك كات كونونڽ منينداس مريك، اڤ لاڬي يڠ اندا بوليه ڤرچايأي دري سودوت هاتي سأورڠ واكيل رعيت اينديا؟ جواي فيرنندز تله ممبوقتيكنڽ. تتاڤي كيت تتڤ بلوم بلاجر.
سيكڤ كورڠ اجر اورڠ اينديا د نڬارا اين ڤون چوكوڤ ملمڤاو. ملاوان ڤوليس سأوله-اوله مريك ديوا موروڬن. اخيرڽ، ديوا ترسبوت دبونوه كجم. ڤادن موك. كيني اورڠ اينديا مولا ڬيمر برديمونستراسي. انق هيندو يڠ ممڤوس دالم لوكڤ ايت ماهو دأرق. هارڤ ڤوليس داڤت مڠهاڤوسكن كسمواڽ د اتس جالن.
ساي بوكن منمڤقكن كبنچين، ساي سقدر مماكاي كبنچين يڠ اد ڤد هيندو-هيندو اين دان ممولڠكن ڤقاو بواه كراس.


text: ดร. อิสมาอีลลุตฟี จะปะกียา อธิการบดี มหาวิทยาลัยอิสลามยะลา مجلس العلم استغفار دان توبة وَأَنِ اسْتَغْفِرُوا رَبَّكُمْ ثُمَّ تُوبُوا إِلَيْهِ يُمَتِّعْكُم مَّتَاعًا حَسَنًا إِلَىٰ أَجَلٍ مُّسَمًّى وَيُؤْتِ كُلَّ ذِي فَضْلٍ فَضْلَهُ ۖ وَإِن تَوَلَّوْا فَإِنِّي أَخَافُ عَلَيْكُمْ عَذَابَ يَوْمٍ كَبِيرٍ ﴿ سورة هود 3﴾ دان هندقله کامو ممينتأ أمڤون کڤد توهنمو دان برتوبة کڤدڽ. ﴿جک کامو مڠرجکن يڠ دمکين﴾، نسچاي دي اکن ممبري کنعمتن يڠ بأيك ﴿تروس منروس﴾ کڤدامو سمڤي کڤد وقت يڠ تله دتنتوکن دان دي اکن ممبريکن کڤد تيڤ2 اورڠ يڠ ممڤوڽائي کأوتمأن ﴿بالسن﴾ کأوتمأنڽ. جک کامو برڤاليڠ، مک سسوڠݢوهڽ اکو تاکوت کامو اکن دتيمڤا سيقسا هاري قيامة ...รายงานจากอะบูหัมเซาะฮฺ อะนัซ อิบนุมาลิก อัลอันศอรีย์ ผู้รับใช้เราะซูลุลลอฮฺ(ศ็อลฯ) (รอฎิฯ) กล่าวว่า เราะซูลุลลอฮฺ (ศ็อลฯ) ได้กล่าวว่า لَلَّهُ أَشَدُّ فَرَحًا بِتَوْبَةِ عَبْدِهِ حِينَ يَتُوبُ إِلَيْهِ مِنْ أَحَدِكُمْ كَانَ عَلَى رَاحِلَتِهِ بِأَرْضِ فَلَاةٍ فَانْفَلَتَتْ مِنْهُ وَعَلَيْهَا طَعَامُهُ وَشَرَابُهُ فَأَيِسَ مِنْهَا فَأَتَىشَجَرَةً فَاضْطَجَعَ فِي ظِلِّهَا قَدْ أَيِسَ مِنْ رَاحِلَتِهِ فَبَيْنَا هُوَ كَذَلِكَ إِذَا هُوَ بِهَا قَائِمَةً عِنْدَهُ فَأَخَذَ بِخِطَامِهَا ثُمَّ قَالَ مِنْ شِدَّةِ الْفَرَحِ اللَّهُمَّ أَنْتَعَبْدِي وَأَنَا رَبُّكَ أَخْطَأَ مِنْ شِدَّةِ الْفَرَحِ سوڠݢوه الله لبه ݢمبيرا دڠن توبة همباڽ کتيک اي برتوبة کڤدڽ درڤد ﴿کݢمبيرأن﴾ سسئورڠ يڠ منوڠݢڠ اونتاڽ دتڠه ڤادڠ ڤاسير صحراء يڠ ساڠت لواس، لالو اونتا ايت ترلڤس ممباوا لاري بکل ماکنن دان مينومنڽ. اي ڤوتوس هارڤن انتوق منداڤتکنڽ کمبالي. کمدين دي مڠهمڤيري سباتڠ ڤوهون لالو برباريڠ دباوه کتدوهنڽ کران تله ڤوتوس اسا منداڤتکن اونتا توڠݢڠنڽ ترسبوت. کتيک دي دالم کأدأن دمکين، تيبا2 اي منداڤتي اونتاڽ تله برديري دهادڤنڽ. لالو سݢرا اي مناريق تالي اونتا ايت سمبيل برأوچڤ دالم کادأن ساڠت ݢمبيرا: يا الله، اڠکو اداله همباکو دان اکو اداله توهنمو." دي ساله مڠوچڤکن کران ساڠت ݢمبيرا.


text:
ترلبيه دهولو اكو منوليس بوكن كران نام، تاڤي سقدر لواهن اڤ يڠ ترسيمڤن
د دالم هاتي اين،
بوات استريكو، موڠكين اكو تله ترليك دڠن دوڬان دنيا، تله جاوه اكو خيال دالم دوڬان
دنيا، باڽق ساڠت تله اكو لوككن هاتي مو سايڠ، سوڠڬوه ترلالو باڽق دان تيدق تركيرا باڽقڽ،
ساتو دمي ساتو تله اكو لاكوكن، سمواڽ مڽاكيتكن انته مڠاڤ اكو هاڽوت تياد السن يڠ هندق اكو بريكن،
برسرونوك؟ تيدق جوڬق سرونوك؟ هيبورن؟ بوكن جوڬ هيبورن .. انتهله اكو سنديري تيدق ڤستي..
كيني اكو چوبا بروبه، ڤنوهي ماس ماس اكو دڠن توڬسن، ڤنوهي ماس دڠن اكتيۏيتي اونتوق برسام كلوارڬ دان انق-انق،
دري ايت واهاي استريكو يڠ اكو سايڠي.. بنتوله اكو كمبالي، جاڠنله كاو بواتكن اكو هاڽوت تروس دالم ڬودان دنيا اين،
اكو تاهو لوك دي هاتيمو امت ڤايه اونتوق سمبوه، دان تق اد اوبت يڠ داڤت سمبوهكن لوك مو ايت...
اكو بروبه، چوما ڤرلوكن سوكوڠن دري مو سايڠ.. دان معافكن ابڠ... اندايڽ اد لاڬي معاف دريمو ....


text:
assalamualaikum
نتري کالي ني کيت بوات دالم بهاس جاوي
ده لاما ساڠت ساڠت راسڽ شا تق منوليس جاوي
دولو سماس تيڠکتن ساتو دان دوا،
شا بلاجر د سکوله عرب .
ساڠت برتواه داڤت بلاجر بهاس عرب سبب باڽق ڤڠتاهوان يڠ تق اد کت سکوله منڠه اد کت سيتو.
شا برسکوله د سکوله مڠناغ أݢام عرب ال فوزيه.
سبب تو عمور شا لبيه ستاهون دري راکن راکن کلس يڠ لاين.
سبب سکوله عرب اد کلس ڤراليهن. تاڤي ستله 3 تاهون بلاجر کت سان،
شا راس ده تق ممڤو نق سکوله عرب لاݢي، سبب شا ايک سمينت. هيهيهي. ياي له، سوبجيکڽ بوکن ماءين باڽق لاݢي. ماس شا تيڠکتن
دوا ڤون ده اد 22 سوبجيک. باڽق ساڠت. سورف ، نحو، فيقه، ايات، سيراه دان ماچم2 لاݢي. لڤس تو، شا ڤون ڤينده، تاڤي ايه دان مق
چاکڤ کالاو ريسولت کت سکوله منڠه تق باݢوس، شا ڤاتوت بلاجر کت سکوله عرب. جادي، دڠن ڤنوه اوسها شا بلاجر باليق
سموا سوبجيک يڠ اد کت سکوله منڠه تو. سوسه جوݢق سبب ده نق ڤي عيمر کن.ماسوق سکوله منڠه ڤون ده ماس تيڠکتن 2.کت سکوله
عرب، شا بلاجر جوݢق بندا کت سکوله منڠه، تاڤي تق بنهيق. لبيه تومڤوکن ڤد بهاس عرب. تاڤي الحمدلله، ساي برجاي جوݢق داڤت 7ا 1
ب، جادي، شا بليه ککال بلاجر جت سيتو :)
hehehehe..
ada sape2 leh baca x??
mesti la ada kann..
sape2 yang pandai baca sila tinggal komen anda
bluekkKk :pPp
hehehe